
App pa taxista na Aruba: Un innovacion 
necesario, of algo cu ya ta existi? 


E siman aki durante un 
conferencia 
di 
prensa, 
Frans Ponson, presidente 
di Comerciante Uni Aru- 
ba, a trece dilanti e topico 
di taxistanan na Aruba y 
a elabora ariba con por 
bin cu cambionan cu por 
mehora e industria. Den 
esaki, el a comenta cu e 
taxistanan a rechasa e idea 
di introduci e app popu- 
lar di transporte, Uber, na 
Aruba. 


Ponson a resalta cu den e ulti- 
mo 20 añanan mundo a mod- 
ernisa na gran escala, tecno- 
logia a avansa di tal manera 
cu ya aworaki tur cos por ser 
realisa for di telefon. Esaki a 
hiba Ponson na e punto cu 
e kier trece dilanti, cual ta e 
punto di Uber. Ponson a in- 
dica cu e taxistanan ta con- 
tra di introduccion di Uber 
pasobra nan ta kere cu nan 
lo bay atras. El a sigui splica 
cu aworaki un taxista ta bay 
hotel y tin cu para warda pa 
e yega na beurt pa transporta 
turista, y probablemente e ta 
tarda algun tempo despues 
prome cu e taxista por haya 
otro pasaheronan pa trans- 
porta. El a remarca cu ora cu 
haci uso di Uber, y cu e bira 


popular na Aruba, un taxista 
ta hiba un pasahero na su des- 
tino final y eynan na e mesun 
luga e por haya otro pasahero 
pa subi e taxi atrobe. 


Den e mesun linea, ayera 
a circula un comunicado 
di prensa den cual compa- 
nia Orounin Technologies a 
anuncia e lansamento di un 
web app nobo “pa conecta 
pasaheronan cu taxistanan 
cu vergunning na Aruba.” 
Segun e comunicado, sola- 
mente taxistanan cu permiso 
valido por usa e app. A splica 
tambe cu e app aki “ta existi 
manera concepto pa 6 aña, 
y ta den desaroyo activo pa 
2 aña caba,” agregando cu 
a desaroy’e independiente- 
mente, sin cu gobierno di 
Aruba ta involucra, “y e no ta 
di un organisacion di taxista.” 
“E app ta traha na Aruba, door 
di un Arubiano, pa Aruba. 


“WhatsApp tambe ta app” 
Sinembargo, algun taxista no 
a keda contento cu e desar- 
oyonan aki, y mas ainda, no 
ta mira e necesidad pa un app 
estilo Uber pa Aruba. 


Riba Facebook, un usuario di 
inicial B.C. a cuestiona e po- 


nencia cu mester un app pa 
taxista. 
“... ora bo ta papia di app bo 
ta papia di celular den bo 
man, y si bo no tabata sa, awo 
bo sa cu WhatsApp tambe ta 
app, dus no papia kakalaka!” 
el a indica. Ademas, den su 
post el a bisa cu den pasado 
a yega di bin cu app pa taxi, y 
cu hopi taxi a drenta den dje, 
pero e no a funciona. Y apar- 
entemente dirigiendo su mes 
na Ponson, el a bisa: “Btw si 
bo no sa kico ta come y bebe 
di e trabao aki, no bin comen- 
ta please. Keda den bo area di 
hardware cu supermercado y 
zorg pa eynan bo ta mihor cu 
bo competencia y no bin en- 
tremete den nos trabao!” El a 
finalisa bisando cu na Aruba 
tin por lo menos 10 cen- 
tral cu por yama of app riba 
WhatsApp pa haya taxi. Ad- 
hunto el a pone un potret di 
un post riba e conocido grupo 
riba Facebook pa turista, All 
Things Aruba, den cual un 
usuario a recomenda un ser- 
vicio di taxi, incluyendo un 
screenshot di e servicio riba 
WhatsApp. E post di B.C. a 
ricibi mas di 50 reaccion y 30 
comentario, di cual tur tabata 
di acuerdo cu su ponencia. 


Hende sin respet ta laga sushi acumula banda di beach 


Un biaha mas e falta di 
responsabilidad di algun 
ciudadano cu ta simple- 
mente laga nan desper- 
dicio unda cu ta benta ta 
capta atencion di dife- 
rente persona, incluyendo 
turista, riba rednan social. 


Un usuario a publica varios 
potret den cual por mira cu 
un grupo di persona cu a pasa 
un dia na lama a simplemente 
laga nan desperdicio, y hasta 
stoelnan di lama cu tabata 
kibra, montona banda di pie- 
dranan na Boca Catalina. Dos 
ciudadano di bon curason a 
tuma accion pa recoge e des- 
perdicio aki y benta esaki afo 
den un bari di sushi. 


“Pa esnan cu a pensa cu ta 
aceptabel pa laga bo sushi 
na Boca Catalina! Segura- 
mente bo a trece esaki cu bo 
na beach, dus con a para cu 
bo por a hiba nan back cu bo, 
laga solamente bo footprints 
siguiente biaha,” e usuario a 
publica hunto cu e potret- 
nan di e sushi acumula y un 
potret di e sitio limpi despues 
cu nan a recoge e desperdicio. 


E publicacion a ricibi hopi 


atencion y comentario di 
turista como di localnan cu 
a gradici e ciudadanonan pa 
nan bon acto y alabes tabata 
disgusta y asombra pa e com- 
portamento di e personanan 
cu a simplemente laga nan 
sushi benta na un caminda 
publico. 


“Danki pa haci e sushedad ey 
limpi. E ta asombroso cuan- 
to falta di respet hende tin”; 
“Esaki ta vies y inaceptabel. 
Mi no ta kere e personanan ey 
stima Aruba. E ta un lastima y 
berguensa. Danki pa recoge e 
sushi”; “Danki pa haci’e lim- 
pi. Mi djis no ta compronde 


kico algun persona ta pensa,” 
ta algun di e comentarionan 
cu e publicacion a ricibi. 


Aruba Tourism Atuhority 
(ATA) tambe a tuma nota di 
e publicacion y a comenta: 
“Danki. Boso ta un ehempel 
pa tur e bishitantenan di e 


isla. Boso gesto sigur ta laga 
e isla miho di loke e tabata. 
Nos ta agradecido pa bo con- 
tribucion pa nos bunita isla.” 


Publicacion manera esaki ta 
comun riba rednan social 
y ta subraya e problematica 
grandi cu Aruba tin cu loke ta 
desperdicio. 


Aña pasa TPEF y Serlimar 
a firma un acuerdo pa pone 
100 bari di sushi na e costa 
di Aruba. E barinan a wordo 
ubica strategicamente for di 
Arashi te cu Baby Beach. A 
pesar di esaki, e problema di 
desperdicio ta persisti y un 
motibo grandi pa esaki ta cu 
e barinan di sushi aki ta yena 
hopi lihe y no tin otro bari di 
sushi den cercania pa hende 
benta nan desperdicio afo. 


Esaki claro no ta un excuus 
pa laga e desperdicio simple- 
mente benta na camindanan 
publico, pero teniendo na 
cuenta e crecemento di tur- 
ismo, ta un bon momento pa 
gobierno, TPEF y Serlimar 
revisa e posibilidad pa au- 
menta e cantidad di barinan 
cu tin poni na e costa di e isla. 


LOCAL A3 

Prome minister tocante ciere di aeropuerto: “Loke a pasa ta un 
berguensa” 


Ayera mainta prome min- 
ister Evelyn Wever-Croes 
a tene un conferencia di 
prensa durante cual el 
elabora 
tocante 
varios 
topico. Un di e topiconan 
cu el a trece dilanti ta e 
situacion cu a tuma luga 
diabierna siman pasa na 
Aeropuerto Internacional 
Reina Beatrix, situacion 
cu e mandatario a remar- 
ca tabata inaceptabel. 


Siman pasa tabata un siman 
pisa pa turismo na Aruba. 
Na comienso di siman tax- 
istanan a tene dos dia di pro- 
testa, cual a afecta e servicio 
di taxi pa turistanan. Diamars 
e taxistanan a blokia, entre 
otro, entrada pa aeropuerto, 
cual tabata un situacion serio. 
Diabierna aeropuerto a con- 
fronta otro problema serio cu 
a conduci na e ciere completo 
di aeropuerto. 


E situacion di ciere di aero- 
puerto, prome minister a 
resalta, tabata uno mas serio 
ainda y a rekeri esfuerso di 
varios stakeholder. El a splica 
cu na momento cu e situacion 
a presenta, tanto minister di 
Turismo Dangui Oduber y 
su persona “a cuminsa move 
shelo y tera pa mira kico ta 
pasando y kico ta locual cu 
por pasa.” 


El a indica cu di su parti a 
Crisis Management Office 
pa atende cu e problema y di 
parti di minister Oduber e 
mes tabata esun encarga cu e 
situacion. 


E mandatario a sigui splica cu 
despues di e sucedido minis- 
ter Oduber a cuminsa haya 
reporte di kico por a bay fout 


y con por coregi esaki. Nan a 
haci palabracion cu ta warda 
riba e investigacion pa haya sa 
kico exactamente a bay robes, 
y no solamente e splicacion 
cu un tubo a kibra, pero si no 
kico exactamente a conduci 
na esey y principalmente pa 
traha un plan pa algo asina, cu 
ta conduci na ceramento di e 
aeropuerto, no sucede mas. 


El a enfatisa cu e no por com- 
prende con Aruba Airport 
Authority (AAA) no tin un 
plan B pa algo simpel manera 


un tuberia di awa cu ta kibra 
no tin un plan B. “Esaki ta 
algo inaceptabel pa gobier- 
no, esaki ta algo cu minister 
Dangui Oduber a bisa tambe 
tanto na su hunta y directiva 
di AAA y esey ta algo cu na 
minister raad nos tur ta rei- 
tera,” el a subraya. 


Prome minister a resalta cu 
en berdad Aruba ta den re- 
cuperacion, pero cu tipo di 
problemanan manera loke a 
sucede na aeropuerto diabi- 
erna ultimo, Aruba no ta bay 


recupera. Pa motibo ey e in- 
vestigacion cu mester realisa 
pa haya sa kico a pasa, pero 
principalmente kico ta bay 
pasa awo pa evita algo asina 
ta bolbe pasa, ta hopi impor- 
tante. 


E mandatario a indica cu a 
base di analisis di riesgo hopi 
compania ta na altura di kico 
ta e riesgonan y a base di esaki 
nan ta traha un plan di con- 
tingencia riba cada riesgo. 
Un compania ta zorg cu e 
por garantisa cu su operacion 
por continua, aunke algun di 
e riesgonan aki manifesta nan 
mes. 


El a señala cu AAA tambe tin 
esaki, y hasta pa cosnan hopi 
mas grandi nan tin plan B y 
hasta plan C. El a reitera cu 
tabata inaceptabel cu nan a 
cera aeropuerto casi full un 
dia pa un tuberia di awa cu a 
kibra of pa motibo cu no tin 
airco. 


El a indica cu aunke aero- 
puerto a habri back diasabra y 
ta operando normal back, nan 
n ta bay lubida ribe loke a su- 
cede y ta pendiente pa reuni 
otro siman cu AAA pa asina 
haya mas informacion de- 
taya riba kico a exactamente 
a conduci na e problema cu a 
hiba na un ciere y kico nan ta 
bay haci pa evita cu un situa- 
cion asina ta bolbe ripiti. 


Contestando 
pregunta 
di 
miembro di prensa, prome 
minister a splica cu loke ta 
sigui aworaki ta cu otro si- 
man nan lo reuni cu AAA ora 
cu e rapportnan un poco mas 
avansa pa nan tin un miho bi- 
sta. 


El a sigui splica cu e prome 
cos cu a sucede despues di e 
incidente ta cu AAA ta carga 


cu tur riesgo y gasto cu a re- 
sulta pa motibo di e ciere di 
aeropuerto. El a indica cu 
AAA tin un seguro pa algo 
asina y a haci palabracion 
cu e aerolineanan cu nan ta 
esun cu ta cubri e gasto di e 
biaheronan y e aerolinea na 
su turno ta regla e asunto cu 
seguro. 


El a agrega cu e gastonan ta 
wordo cubri pa seguro y no ta 
algo cu AAA ta cubri for di su 
propio saco. 


Pa loke ta e imagen mes di 
Aruba, e mandatario a en- 
fatisa cu loke a pasa ta un 
berguensa, specialmente pa- 
sobra Aruba ta un pais lider y 
pionero den turismo. El a in- 
dica cu si tabata algo cu pasa 
cu tin di haber cu accion pa 
cual motibo mester a cera e 
aeropuerto, tal bes lo tabata 
mas comprendibel, en bes di 
e motibo cu un tuberia di awa 
of pasobra no tin airco a cera 
e aeropuerto. 


El a sigui splica cu e daño ey 
di imagen tanto AAA como 
Aruba 
Tourism 
Author- 
ity (ATA) ta monitor pa nan 
traha nan plan di contingen- 
cia pa wak con nan ta bay 
controla e dañonan cu e ima- 
gen di Aruba. 


Pa loke ta e parti pa evita 
con algo asina bolbe sucede, 
manera el a menciona caba, 
ainda nan ta pendiente pa 
tende for di AAA den e re- 
union di proximo siman kico 
otro tipo di riesgo tin, sobre 
todo teniendo na cuenta cu 
no ta prome biaha cu e tema 
di problema di airco ta bin 
dilanti. “Mi no ta compronde 
dicon despues di e prome bi- 
aha no a corigi e situacion,” el 
a enfatisa. 

Secretario di Estado Szabó: “Mi tin suficiente pasenshi, pero tambe mi 
kier resultado” 


Despues di su bishita cor- 
tico na Aruba, Secertario 
di Estado nobo pa Rela- 
cionnan di Reino, Zsolt 
Szabó a duna un entrevis- 
ta cortico na portal online 
NoticiaCla. A pesar cu 
como condicion pa e en- 
trevista a pidi NoticiaCla 
pa no puntra den detaye 
tocante asuntonan rela- 
ciona cu Aruba - por asumi 
ta nifica Landspakket, ne- 
gociacion pa Rijkswet pa 
Supervision Financiero, y 
financiamento di debe cu 
Hulanda - e Secretario di 
Estado toch a duna su im- 
presion y expectativa pa e 
relacion cu Aruba. 


Szabó a indica cu a pesar cu 
su bishita tabata cortico, a 
inform’e completamente di e 
topiconan importante door di 
ambtenaarnan na Hulanda, y 
durante su bishita el a ricibi 
e resto di e informacion nec- 
esario. El a indica cu despues 
di e bishita di conocemento 
aki, e lo defini su maneho pa 
Relacionnan di Reino pa e 
proximo 4 aña. 


Manera medionan di comu- 
nicacion na Hulanda ya a 
menciona tempo cu a nom- 
bra Szabó como Secretario 
di Estado pa Digitalisacion 
y Relacionnan di Reino, e 


punto fuerte di Szabó ta den 
digitalisacion. Contestando si 
esaki ta un “min punt” pa e 
islanan, e Secretario di Esta- 
do a bisa cu por mir’e di otro 
banda, esta, cu e tin un fresco 
riba un dossier nobo. El a bisa 
cu e situacion a pon’e corda 
tempo cu el a bira parlamen- 
tario den Tweede Kamer, cu 
e tambe tabat’ey pa digitalisa- 
cion, y a bira vocero di De- 
fensa, pa cual e tambe tabatin 
algun afinidad. Pero e ora a 
pidie pa bira vocero tambe 
pa Cooperacion pa Desaroyo 
(ontwikkelingssamenwerk- 
ing), y cu e no tabatin ningun 
experiencia den e ramo aki, 
pero si e tabatin un vision riba 
Cooperacion pa Desaroyo. A 
pesar cu hopi hende a duda 
di su capacidad, ora e ta mira 
atras loke a logra den cuatro 
aña cu un bista fresco di pafo 
den e dossier, e ta mira un 
bon resultado. 


Tocante e relacion y influ- 
encia di su partido, PVV den 
e dossier di Relacionnan di 
Reino, Szabó a bisa cu e gabi- 


nete actual na Hulanda ta 
uno extra-parlamentario, dus 
el a ser nomina pa e posicion 
como Zsolt Szabó, maske si 
ta PVV cu a nomin’e. Pero a 
nomin’e na momento cu ya 
e acuerdo den “hoofdlijnen” 
tabata defini caba, y den esaki, 
un frase a resalta p’e, “ta con- 
sidera e islanan valioso.” Sz- 
abó a bisa cu esaki ta e punto 
di salida p’e pa su trabao den 
e cartera. 
Ademas, a puntra Szabó to- 
cante e relacion dificil entre 
PVV y e islanan di Caribe, 
en gran parti pa motibo di 
comentarionan fuerte cu e 
partido a haci den pasado 
contra e islanan. Szabó a bisa 
cu un pregunta asina lo ta 
miho dirigi pa vocero di PVV. 
Pa su propio punto di salida, 
por referi na e hoofdlijnena- 
kkoord. 


Tocante e relacion cu Aruba, 
Szabó a bisa cu loke el a nota 
ta cu ta traha hunto den hopi 
diferente cos den diferente 
area, cu ta involucra diferente 
ministerio na Hulanda. El a 
bisa cu un relacion valioso 
por keda reforsa door di un 
miho enfoke, pasobra na final 
di dia, su meta ta pa Aruba y 
Hulanda, ora e caba su trabao, 
tin e sentimento cu a logra 
mas cu loke a yega di logra 
den pasado. El a menciona cu 
su enfoke ta riba bon maneho 
y politica financiero, cual e 
ta considera dos condicion, 
y e di tres ta autosuficiencia 
- den e sentido di desaroyo 
economico, pasobra e hecho 
cu alrededor di 80% di Aruba 
ta depende di turismo ta haci 
nos isla vulnerable. El a men- 
ciona cu tin diferente indu- 
stria cu por desaroya y tambe 
por avansa den digitalisacion, 
por ehemplo Call Centernan. 
El a destaca cu e kier crea 
oportunidadnan hunto. 


Contestando tocante su tol- 


erancia pa cu Aruba, Szabó a 
bisa cu e ta considera su mes 
personable, dus e ta hopi tol- 
erante. Pero na mes momen- 
to, e ta orienta riba resultado, 
y cu e kier pa ora cu yega na 
acuerdo, cu ambos banda 
ta cumpli cu esakinan. “Mi 
tin suficiente pasenshi, pero 
tambe mi kier resultado,” el 
a expresa. El a bisa cu e kier 
mira bon ehecucion y imple- 
mentacion, e kier pa consoli- 
dacion di e acuerdo y ideanan 
cu ta trece dilanti. 


NoticiaCla a pidi e Secre- 
tario di Estado ademas pa 
clarifica un comentario cu 
prome minister di Aruba, Ev- 
elyn Wever-Croes a atribui 
na su persona, esta cu e tabata 
impresiona cu e futuro cu e 
premier ta mira pa Aruba. E 
pregunta tabata kico precies 
a impresiona e Secretario 
di Estado. Szabó a bisa cu e 
calidad di e personanan, cu e 
reunionnan tabata extrema- 
damente bon prepara, cu el 
a hay’e hopi profesional. El a 
bisa cu el a observa un enfoke 
riba futuro, pasobra el a men- 
ciona e dependencia riba tur- 
ismo y ya tabata considerando 
diferente opcion; ademas ta 
enfocando riba desaroyo eco- 
nomico, tambe door di edu- 
cacion na un nivel mas halto. 
Dus ta hopi orienta riba fu- 
turo y kier ta menos dependi- 
ente riba un of dos industria 
cu ta basa riba un nivel mas 
abao di educacion; es decir, 
nan kier involucra mas nivel 
di HBO, por ehemplo, cual 
por resulta den oportunidad- 
nan manera e Call Center cu 
el a menciona, medicina, of 
arkitectura, pero pa esey mes- 
ter hende cu ta bon educa. 


Pa finalisa, e Secretario di 
Estado a bisa cu el a haya cu 
Aruba ta bunita, cu hende 
hopi agradable, di calidad y 
nivel halto. 

Economia Arubano a sigui expande den e prome 
kwartaal di 2024 


Ayera Banco Central di 
Aruba (BCA) a publica e 
“State of the Economy” pa 
e prome kwartaal di 2024. 
E publicacion ta contene 
un sinopsis y analisis di 
desaroyonan 
economico 
riba nivel nacional y in- 
ternacional. E aspectonan 
cu mas ta destaca den e 
publicacion ta presenta 
akibao. 


Den e prome kwartaal di 
2024, e economia di Aruba 
– midi den producto domes- 
tico bruto (PDB) – a crece cu 
11,2 porciento compara cu e 
mesun periodo di 2023. Tur- 
ismo a keda e contribuyente 
principal na e crecemento 
economico y a registra au- 
mento significante den gasto 
di turista. Ademas, e con- 
tinuacion di proyectonan di 
construccion 
relativamente 
grandi a hisa inversion mien- 
tras consumo eleva tambe a 
duna un impulso na econo- 
mia Arubano. 


E cantidad total di bishitan- 
tenan cu ta permanece por 
lo menos un anochi riba nos 
isla a crece cu 22,5 porciento 
te cu maart 2024 compara 
cu e mesun periodo di e aña 
prome. Mientrastanto, e can- 
tidad di anochi cu e bishitan- 
tenan a keda a crece cu 16,0 
porciento. Esaki ta menos cu 
e crecemento registra den e 
cantidad di bishitantenan. 
Consecuentemente, e du- 
racion averahe cu bishitan- 
tenan a permanece riba e isla 
a baha compara cu e prome 
kwartaal di 2023. E caida ta 
indica cu, tumando e averahe, 
turistanan a keda un periodo 
mas cortico riba e isla com- 
para cu e mesun periodo den 
2023. Sinembargo, durante e 
periodo bao revision, entrada 


di actividadnan turistico reg- 
istra na e banconan comercial 
a aumenta cu 11,5 porciento 
compara cu e prome kwartaal 
di e aña anterior. E crece- 
mento den entrada di activi- 
dadnan turistico ta atribui na 
e crecemento den e cantidad 
total di anochi cu bishitan- 
tenan a keda, parcialmente 
contraresta door di gasto di 
turista mas abao pa cada ano- 
chi cu nan a keda. 


Durante e prome kwartaal di 
2024, mayoria di e indicador- 
nan relata na consumo a reg- 
istra un mehoracion compara 
cu e mesun periodo di 2023. 
Por ehempel, importacion di 
mercancia (excluyendo im- 
portacion di mashin y ekipo 
electrotecnico) a expande cu 
6,0 porciento, debi na e subi- 
da den consumo domestico 
y actividad turistico. Di me- 
sun manera, data encuanto 
consumo di utilidad ta sugeri 
consumo eleva. Por ehem- 
pel, consumo di awa door di 
hogarnan (den metro cubico) 
a subi cu 7,6 porciento. Mes- 
cos, consumo di electricidad 
door di hogarnan (den kWh) 
a crece cu 22,2 porciento, 
principalmente door di con- 
sumo mas halto pa cada usu- 
ario. 


Den e prome kwartaal di 
2024, indicadornan relata na 
inversion ta señala desaroyo 
mixto compara cu e prome 
kwartaal di 2023. Tin indica- 
dor a registra subida incluy- 
endo e balor di hipoteca nobo 
pa cas (+5,6 porciento) y im- 
portacion di mashin y ekipo 
electrotecnico (+4,2 por- 
ciento). Sinembargo, tres di e 
cinco indicadornan a registra 
caida incluyendo e balor di 
importacion di metalnan ba- 
sico y trabaonan deriva (-23,9 


porciento), importacion di 
materialnan di construccion 
(-16,5 porciento) y hipoteca 
comercial nobo (-22,9 por- 
ciento). 


Na maart 2024, e tasa di in- 
flacion midi riba un prome- 
dio anual a sigui baha y yega 
2,1 porciento, reflehando un 
caida di 1,3 punto di porcen- 
tahe compara cu december 
2023. E inflacion midi riba 
un promedio anual na maart 
2024 a subi door di e com- 
ponentenan vivienda (+1,0 
punto di porcentahe) y co- 
municacion (+0,8 punto di 
porcentahe). E inflacion riba 
un promedio anual na Aruba 
ta bahando desde mei 2023, 
principalmente reflehando e 
caida den e contribucion di e 
subida den tarifa pa utilidad 
den augustus 2022, prijsnan 
di gasolin y diesel mas abao, 
y normalisacion den prijsnan 
pa cuminda. Ademas, infla- 
cion riba un promedio anual 
– kitando e efecto di cuminda 
y energia – a contribui menos 
na e inflacion midi riba un 
promedio anual, mas tanto 
door di costo mas abao pa 
compra di vehiculonan. 


Na final di e prome kwartaal 
di 2024, e tasa real di cambio 
a yega na 93,5, marcando e di 
tres kwartaal consecutivo den 


cual a registra caida. E tasa 
real di cambio a bin ta mustra 
deceleracion desde e comien- 
so di e crisis di COVID-19 
(esta, 2020 Q1), indicando 
cu Aruba su posicion com- 
petitivo compara cu e dollar 
Mericano a mehora. 


Durante e prome kwartaal 
di 2024, e deficit comercial 
a amplifica/aumenta te cu e 
suma di Afl. 632,0 miyon for 
di Afl. 607,5 miyon durante e 
promer tres lunanan di 2023. 
E crecemento den e deficit 
a resulta di un subida di Afl. 
25,3 miyon (+4,1 porciento) 
den e balor di importacion 
di productonan, mientras e 
balor di exportacion di pro- 
ductonan a crece cu Afl. 0,8 
miyon (+5,2 porciento). E 
factornan principal den e ex- 
pansion di importacion taba- 
ta transporte, perla real y otro 
piedranan precioso, y animal- 
nan bibo y otro productonan 
di animal. Na mes momento, 
un subida den ekipo di trans- 
porte tabata e factor domi- 
nante den e crecemento den 
exportacion di productonan. 


E publicacion completo ta 
disponibel riba BCA su web- 
site 
(https://www.cbaruba. 
org/document/state-of-the- 
economy). 

Gobierno a aloca 21.1 miyon florin pa e prome pago di indexering na 
empleadonan publico y DPS 


Un di e temanan trata 
durante 
e 
Conferencia 
di Prensa di Gobierno di 


Aruba diahuebs mainta, ta 
e prome aumentonan cu a 
duna na empleadonan pu- 


blico y DPS. 
Segun un comunicado di 
prensa, gobierno ta hibando 
un bon maneho financiero y 
pa e motibo ey por a crea e es- 
pacio financiero pa e alivio pa 
e empleado publico cu desde 
aña 2018 no a haya un index- 
ering di salario, y na juli 2024 
e empleadonan publico, in- 
cluyendo DPS (Dienst Pub- 
lieke Scholen) a haya loke e 
comunicado a yama nan mer- 
ecido indexering. 
Prome Minister Evelyn Wev- 
er-Croes ta indica cu ta trata 
di un total di 4298 persona cu 
a haya un aumento di salario 
di 6% na juli 2024, y na janu- 
ari 2025 nan lo haya e otro 
parti di e aumento cu ta di 
5.7%. Gobierno a aloca 21.1 
miyon florin pa e aumento di 
aña 2024 y pa e aumento di 
aña 2025, Gobierno lo mester 
aloca mas di 65.1 miyon flo- 


rin. 
Na april di e aña aki, Gobi- 
erno y sindicatonan SADA, 
Simar, SPA, Seppa, FTA, 
Simba, y TOPA a yega na 
un acuerdo pa indexering di 
sueldo di empleadonan pu- 
blico y ‘gelijkgestelden’ cu 
for di 2019 tabata pendiente. 
Nan a splica cu a basa esaki 
den e cifranan di inflacion di 
e periodo di 2018 te cu aña 
2023. E cifra di inflacion ta 


basa den un promedio anual 
indice di indice prijs di con- 
sumo di e periodo aki, cu ta- 
bata di 16.8%. 
E cifra cu a logra acorda en- 
tre Gobierno y sindicatonan 
pa pago di indexering ta di 
11.7% di e perdida di forsa 
di compra den salarionan 
di empleadonan publico pa 
periodo di 2018 te cu 2023. 


Parlamentario independiente, mr. Gerlien Croes: 
Un rapport urgente riba bestaansminimum ta e prome stap 


Desde 1 di juli 2024, e sala- 
rio minimo riba e islanan 
BES (Boneiro, St. Eusta- 
tius y Saba) a subi pa ta 
igual na loke ta e nivel 
minimo social of minimo 
di subsistencia (bestaans- 
minimum). Esey ta un de- 
cision cu Tweede Kamer a 
aproba aña pasa despues 
di a conoce e resultado 
di e estudio cu Comision 
Minimo 
Social 
Caribe 
Hulandes a haci. 


E estudio traha na 2023, 
lidera pa ex rector di Univer- 
sidad di Aruba, Glenn Tho- 
dé, a resulta den un rapport 


di mas di 200 pagina cu ta 
presenta su conclusion y 10 
recomendacion pa Den Haag 
aplica. Entre nan tin, fuera di 
aumento di salario minimo, 
tambe otro sugerencia den 
direccion di compensacion, 
reduccion di tarifa di utilidad 
y transporte, etc. 
No ta un secreto cu Oficina 
Central di Estadistica y Raad 
van Advies tin algun tempo 
caba batiendo alarma pa e 
diferencia considerabel cu 
tin entre loke un persona ta 
gana y loke e tin mester pa 
biba. Como consecuencia, 
nos isla a mira su indice di 
pobresa aumenta te na casi 


40%. Mienstrastanto minis- 
ter di asuntonan economico a 
declara, cu e ta trahando ariba 
un definicion di pobresa pa 
Aruba ya cu esey no ta existi. 
Como parlamentario inde- 
pendiente Croes ta convenci, 
cu ta existi un urgencia pa 
bin mas cu djis e definicion 
di pobresa. 
Recientemente, Thodé a de- 
clara na prensa cu Aruba tin 
mester di bin cu un estudio 
similar na esun cu a haci pa 
islanan BES. Esaki lo yuda 
na identifica e sorto di hogar 
cu tin riba nos isla, cu por 
ta te hasta nuebe diferente y 
specifica kico ta e necesidad 


di cada un. Otro aspecto cu 
e estudio por aclaria ta, por 
ehempel, e patronchinan en- 
tre subsistencia (bestaan) y 
gasto di consumo (besteding) 
mey mey di nos poblacion. 
Croes: “Solamente cu e data 
aki gobierno por bay over na 
elabora obhetivonan pa com- 
batimento di pobresa na nivel 
nacional. Loke a haci na isla- 
nan BES ta ideal y Aruba tin 
un urgencia pa esaki tambe,” 
asina Parlamentario Croes 
a bisa y indica su deseo pa 
pronto esey bira un realidad. 


A compronde cu otro minis- 
ternan a duna di conoce cu 
nan tambe ta sostene e idea. 
Un di e compromisonan di 
Gerlien Croes pa cu pueblo 
di Aruba ta cu lo keda pen- 
diente di e desaroyonan tras 
di esaki pa asina, como bon 
parlamentario, sali na defensa 
di e interes di tur ciudadano. 
Croes ta keda para ariba cu 
gobierno a genera entradan- 
an adicional y ta solamente 
husto pa compensa tur hende 
den nos comunidad y alivia e 
peso financiero. 

Muhe Hulandes ta muri despues di operacion cosmetico na Turkia; 
expertonan preocupa tocante “turismo medico” 


(NLTimes)—Aleyna Boz- 
kurt di Dunten tabatin 24 
aña y ta na punto di casa 
ora el a haci un procedura 
cosmetico na Turkia. E 
operacion a dura shete 
ora, y el a muri algun dia 
despues. Un morto asina 
ta excepcional, pero com- 
plicacionnan despues di 
tratamento cosmetico den 
exterior ta comun. Exper- 
tonan ta preocupa pa “tur- 
ismo medico” promovi pa 
influencernan riba red so- 
cial, segun Nieuwsuur ta 
reporta. 


Aleyna a bay vakantie na 
Turkia den mey juli. Mien- 
tras e tabata eynan, el a yama 
su mayornan pa bisa nan cu el 
a dicidi pa haya liposuction, 
un tummy tuck y otro pro- 
cedura na un hospital priva 
na Izmir. “E tabata un pro- 
cedura grandi, tres operacion 
den un. Na Hulanda, nan lo 
a pon’e haci’e den tres fase. 
Pero e no a mira e riesgo di 
dje,” segun su omo. 


Aleyna a keda den e hospital 
pa dos dia despues di e opera- 
cion. Ora e tabata saliendo, el 
a collapse mientras drentan- 


do e taxi bus cu tabata hiban- 
do e na unda e tabata kedan- 
do. Staff di hospital a purba 
resucit’e, pero no a logra. 


E cuestion cu si su morto ta- 
bata directamente relaciona 
na e operacion no ta claro. E 
ministerio publico di Turkia 
ta investigando. “No tin duda 
cu a comete algun eror,” 
Aleyna su omo a bisa. Ciru- 
hano Edin Hajder, director 


di e Asociacion Hulandes 
pa Operacion Cosmetico, ta 
pensa cu Aleyna a muri debi 
na un embolismo pulmo- 
nario. “Esey ta un coagula 
sanguineo (blood clot) cu ta 
kibra los for di e pianan y ta 
biaha bay pa e pulmonnan. 
Esaki ta un riesgo conoci pa 
proceduranan hopi largo.” 
Hajder ta traha na e OLVG 
hospital na Amsterdam y ta 
mira “un complicacion di 


turismo medico tur siman,” 
aunke morto no ta comun. “E 
severidad ta varia entre algun 
cicatriz, infeccion, kimam- 
ento di tercer grado, mutila- 
cion, tepels morto etc.” 


Den e caso di Aleyna, cosnan 
probablemente a bay robes pa 
via di e duracion di e opera- 
cion, segun e ciruhano cos- 
metico a conta Nieuwsuur. 
“Bo por tuma precaucion 


pa preveni coagulanan. Pero 
pakico lo bo tuma un riesgo 
asina halto? Mas largo bo 
opera, mas halto e riesgo di 
complicacion ta bira. Den e 
clinica priva unda mi ta traha, 
nos ta opera te cu tres ora, y 
den casonan excepcional, un 
tiki mas.” 


Hajder a subraya si cu trata- 
mento den exterior no ta nec- 
esariamente riesgoso. “Ciru- 
hanonan famoso y renombra 
ta traha na Turkia. Pero mi 
no ta pensa nan tin recluta- 
dornan riba red social cu ta 
ofrece paketenan di vakan- 
tie cu operacionnan na pri- 
jsnan abao.” E no lo prohibi 
turismo medico pero lo kier 
accion contra influencernan 
promoviendo tratamento den 
exterior sin ningun tratamen- 
to medico. 


Un par aña pasa, investiga- 
cion a mustra cu hobennan 
cu ta sigui influencernan cu a 
haya operacion cosmetico tin 
mas chens pa scoge pa haci 
operacion nan mes. “Nos 
mester haci e hobennan aki 
mas resiliente na e efectonan 
di e tipo di influencernan aki 
y red social,” Hajder a bisa. 


Suecia ta reporta prome caso di un variante di mpox mas contagioso 
identifica prome na Congo 


(NLTimes)—Oficialnan 
di Salud na Suecia a bisa 
ayera cu nan a identifica e 
prome caso di un persona 
cu e variante mas conta- 
gioso di mpox cu a ser ob- 
serva pa prome biaha na 
Congo, un dia despues cu 
e Organisacion Mundial 
di Salud a declara e brote 
eynan y otro caminda den 
Africa como un emergen- 
cia global. 
E agencia di Salud Publico 
Sueco a bisa den declaracion 
cu e pashent a busca cuido 
medico recien na Stockholm. 
“Den e caso aki e persona 
a ser contagia durante un 
bishita den e parti di Africa 


unda tin un brote grandi di 
(mpox mas contagioso),” se- 
gun e agencia. 
Magnus Gisslen, un epide- 
miologo estatal cu e agencia 
di Salud Sueco, a bisa cu e 
persona a ser trata y a haya 
“reglanan di conducta.” 
“E hecho cu un pashent cu 
mpox ta ser trata den e pais 
no ta afecta e riesgo di e po- 
blacion general,” segun ofi- 
cialnan Sueco, agregando cu 
expertonan ta calcula cu e 
riesgo lo ta “hopi abao.” Nan 
a bisa, sinembargo, cu caso- 
nan importa por sigui sosode 
ocasionalmente. 
Na comienso di aña, cientifi- 
conan a reporta e surgencia di 
un variante nobo di e forma 


mas mortal di mpox, cual por 
mata te cu 10 porciento di 
hende, den un pueblo Con- 
goles cu nan ta preocupa por 
plama mas facil. 


OMS a bisa cu tin mas cu 
14,000 caso y 524 morto en 
mas cu un decena di pais den 
Africa e aña aki, cual ta a sur- 
pasa e cifranan di aña pasa. 
Te awo, mas cu 96 porciento 
di tur caso y morto ta sosode 
den un solo pais—Congo. 
Mirando e recursonan na 
Suecia y otro paisnan rico pa 
stop mpox, cientificonan ta 
sospecha cu si tin brotenan 
nobo conecta cu Congo cu 
ser identifica, por para trans- 
mision relativamente rapido. 

Comienso di aña escolar: “problemanan di educacion urgente ta rekeri 
atencion inmediatamente” 


(CuraçaoChronicle) - E 
sindicato DOEN a emiti 
un advertencia tocante 
problemanan urgente den 
e sector di educacion cu 
mester atende den e aña 
escolar binidero. 


E sindicato a enfatisa e preo- 
cupacionnan tocante e stan- 
dard di trabao anual, oranan 
insuficiente pa duna les y e 
condicionnan di trabao pre- 
cario incluyendo e clima y 
temperatura 
den 
klasnan. 
Adicionalmente, DOEN a 
haci yamado pa atencion in- 
mediato na e orario laboral di 
27 ora pa VSBO y e oranan di 
vakantie pa empleadonan cu 
no ta docente. E aña escolar 
nobo a cuminsa ayera. 


E ana escolar aki, DOEN 
tambe lo pone extra enfoke 
riba e empleadonan kend- 
enan a cuminsa durante e 
añanan escolar di 2018/2019 
y 2019/2020, ademas di lider- 
nan escolar manera hoofd, 
assistent di e hoofd, rector, 
con-rector y e assistentnan 
den klas. 
E sindicato tin plan di provee 
mas informacion pronto to- 
cante e causanan pa e enfoke 
specifico aki. 


Ademas, DOEN ta keda 
comprometi den atende e 


problemanan di hopi tempo 
caba, manera e reduccion di 
salario di 12% cu te ainda ta 
afecta e docentenan, salarion- 
an abao y e ambiente laboral 
en general. 


E sindicato tambe a anuncia 
su participacion den GOA 
pa fortalece e lucha pa miho 
condicionnan laboral. 


“Tin trabao pa haci y nos ta 
cla p’e!” e directiva di DOEN 
a comenta, enfatisando cu 
accion ta necesario pa garan- 
tisa e calidad di educacion na 
Corsou. 


Drone ta sigui contrabanda droga den SDKK 


(CuraçaoChronicle) 
- 
Apesar di e instalacion di 
net anti-drone na Sentro 
di Detenshon i Korek- 
shon Korsou (SDKK) fin 
di ana pasa, drone pur- 
bando di hinca droga den 
e facilidad ta sigui ser in- 
tercepta diariamente. E 
informacion aki a keda 
confirma pa vocero di e 
prizon. 


E vocero a declara cu inter- 
cepta e dronenan aki, cual 
hopi biaha ta opera den or- 
anan di anochi, a bira prac- 
ticamente un rutina pa e au- 
toridadnan. Recientemente, 
otro drone cargando droga a 
ser tumba, cual awo ta algo 
cu ta comun pa nan. Despu- 


es di cada intercepcion, un 
investigacion interno mes- 
ter tuma luga den e prizon, 
despues di cual mester traha 
un rapport detaya y manda 
esaki na polis pa un inves- 
tigacion criminal. 


E netnan aki actualmente ta 
cubri solamente un parti di e 
prizon y demas metodonan 
adicional ta den exploracion 
actualmente pa purba preve- 
ni e intrusion di e dronenan 
aki na un manera mas efec- 
tivo y cu ta cubri mas parti 
di e prizon. E vocero no por 
a duna mas detaye tocante 
esaki. 


E instalacion di e netnan aki 
anti-drone tabata parti di 3 
proyecto tumando luga na 
SDKK. Conhuntamente cu 
un cushina nobo y e insta- 
lacion di un scanner nobo, e 
netnan aki a forma parti di e 
proyectonan di desaroyo. 


Sint Maarten ta opone acuerdo di rescate di Ennia 


(CuraçaoChronicle) - Min- 
ister di Finanzas Marinka 
Gumbs di Sint Maarten a 
expresa oposicion fuerte 
contra e acuerdo actual cu 
e meta di rescata e pensi- 
onnan na Ennia, marcando 
esaki como fuertemente in- 
husto contra su pais. Gumbs 
ta declaracu e ta inhusto pa 
Sint Maarten mester carga 


e peso financiero causa pa 
problemanan cu a surgi na 
Corsou. 


E acuerdo en cuestion a keda 
estableci pa evita e bancarota 
di e compania di seguro En- 
nia, cual su placa a ser usa pa 
e doño Ansary, y a proteha e 
pension di alrededor di 30,000 
segurado. Den april, e acuerdo, 


crea pa Banco Central di Cor- 
sou y Sint Maarten (CBCS), a 
keda firma pa ambos gobierno. 
Mientras e parlamento di Cor- 
sou ya caba a aproba e acuerdo, 
e ta wardando pa aprobacion di 
Sint Maarten su parlamento. 


Recientemente, CBCS a urgi 
un decision pronto, advirtien- 
do cu Ennia ta den punto di 
bancarota. Sinembargo, un 
reunion parlamentario na Sint 
Maarten cu e intencion di trata 
esaki a keda cancela a causa di 
loke a ser describi como un 
“mal entendido.” Minister 
Gumbs, ken tabatin plan di 
presenta su obhecionnan den e 
reunion aki, a comparti su pre- 
ocupacionnan publicamente cu 
e pueblo di Sint Maarten. 


Gumbs a enfatisa cu Sint 
Maarten no ta rekeri e acuer- 
do aki pa garantisa e pension 
di su aproximadamente 3,000 
segurado. El a argumenta cu e 


problemanan financiero ta bini 
en gran parte for di Corsou y a 
expresa preocupacion cu Cor- 
sou no por cumpli cu su com- 
promiso financiero pa rescata 
Ennia. Esaki por afecta nega- 
tivamente CBCS y tambe Sint 
Maarten a causa di su union 
monetario comparti. Gumbs 
tambe a señala cu Sint Maarten 
ta ser pidi pa contribui na e plan 
di rescate pa e seguradonan den 
Caribe Hulandes y Suriname, 
cual ta empeora e falta di balans 
cu a mira. 


Otro preocupacion clave pa 
Gumbs ta e distribucion di 
gastonan operacional cu no ta 
dividi hustamente asocia cu e 
rescate, cu Corsou benefici- 
ando mas si Ennia sobrevivi. 
“E terminonan actual ta inacep- 
tabel,” Gumbs a declara. 


Den respuesta na e preocupa- 
cionnan aki, un ekipo tecnico 
di CBCS ta explorando e posi- 


bilidad di atende Sint Maarten 
su obhecion pa medio di haci 
amienda na e acuerdo. Un 
version di esaki a ser manda 
na Philipsburg dialuna y ta 
actualmente bao evaluacion. 
E situacion ta complica mas 
aleu pa e gobierno di Corsou 
su rechaso di ultimo momento 
di un solucion cu Hulanda a 
propone, lagando e gobierno 
anterior di Sint Maarten cu e 
opcion di acepta e acuerdo a 
cambio di un tasa di interes re- 
duci pa e prestamo di COVID. 

Clima extremo ta pone presion riba cosecha di appel y peer Hulandes 


(nltimes.nl) - E tempo- 
rada pa cumpra appel y 
peer ta bay cuminsa y 
cultivadornan di fruta no 
ta nada positivo tocante e 
perspectiva. Clima extre- 
mo ta pone presion grandi 
riba e cosechanan local, 
segun Ron Mulders, presi- 
dente di e Organisacion di 
Cultivador di Fruta Hu- 
landes (NFO), a bisa na 
AD. 


E rindimento di appel y peer 
lo ta mas abou atrobe e aña 
aki, segun Mulders. Culti- 
vadornan di fruta ta spera e 
di dos cosecha di appel mas 
chikito di e ultimo dies aña. 
“Y aunke e cantidad di peer 
lo subi un tiki compara cu aña 
pasa, e rindimento lo keda 
hopi abou di e promedio.” 


E problema principal di e 
cultivador di fruta Gerard 
Tetteroo tabata e tormentan- 
an di granizo resientemente. 
“E calidad no ta loke nos ta 
usa pasobra nos a haya hopi 
granizo,” el a bisa na AD. E 
granizo ta resulta den golpi 
y manchanan mahos riba e 
fruta. Tetteroo ta spera cu e 
clientenan lo ta un tiki mas 
comprensivo cu esaki e aña 
aki. Si no, appelnan golpia 
lo bira sauce of juice. “Sola- 
mente, e cultivadornan ta 
gana menos di esaki hopi bi- 
aha.” 


Marc André de la Porte, 
cultivador di fruta y vice- 
presidente di NFO, tambe 
ta lucha cu daño di granizo. 
“E ta varia di daño leve te to- 


talmente cubri cu granizo,” 
el a bisa. “Tin ora cu bo tin 
un tereno cu 20% pa 25% di 
daño. Pero bo ta mira tambe 
terenonan cu 80% di daño.” 
E daño di granizo no ta afecta 
e balor nutricional, pero cli- 
entenan ta atribui hopi balor 
na appel y peer cu ta mustra 
bunita. 


“Cambio climatico ta un 
problema 
grandisimo 
pa 
cultivacion di fruta,” segun 
presidente di NFO, Mulders. 
“Un par di aña pasa, nos por 
a pensa cu no lo ta dje malo, 
pero varios entrepreneurs ta 
sufri seriamente pa motibo di 
esaki aworaki.” 


No ta solamente e cosechan- 
an daña y mas chikito; e in- 
stabilidad di naturalesa tambe 


ta nifica cu tin ora cu pro- 
duccion di fruta ta subi hopi 
lihe. Mulders a menciona 
peer di Italia como un ehem- 
pel. “Aya, e cosecha a subi pa 
220% compara cu aña pasa. 
Pasobra e aña anterior, taba- 
tin un fracaso di cosecha.” 
Pero clientenan kier tin un 
suministro stabiel y aworaki e 


cultivadornan di peer Italiano 
ta keda cu tonnan di peer cu 
ningun hende kier. 


“Nos no por tin mas hende 
cu ta nenga e cambio cli- 
matico,” Mulders a bisa. “Se- 
guridad cosecha ta awor un 
asunto serio.” 


Desempleo tabata 3.6% den luna di juli cu mas contract fiho 


(nltimes.nl) - Luna pasa, 
tabatin 370 mil hende cu 
tabatin edad pa traha na 
Hulanda sin trabou. Esey 
ta pone e porcentahe di 
desempleo na 3.6%, mas 
o menos igual cu den 
mei i juni, segun loke e 
Statistiekenbureau 
Hu- 
landa (CBS) a raporta. 
Durante e ultimo dos aña, 
e cantidad di hende cu ta 
traha cu contract fiho a 
sigui aumenta, sobretodo 
den servicio gubernamen- 
tal y salud. 


Durante e ultimo tres luna, e 
cantidad di hende sin trabou 
a disminui pa un promedio di 
dos mil hende pa luna. E can- 
tidad di hende cu tin trabou 
tambe a disminui cu mesun 
cantidad durante e periodo 
ey. 


Den luna di juli, Hulanda 
a conta tambe cu 3.2 miyon 
hende cu no tabatin trabou 
pago pero no tabata cay den 
e categoria di desempleo pa- 
sobra nan no tabata buscando 
trabou activamente of no ta- 
bata disponibel pa cuminsa 
di biaha. Esakinan ta den su 
mayoria hende retira of hen- 
de cu no por traha pa motibo 
di malesa of incapacidad. Nan 


no ta wordo considera parti 
di e populacion laboral. Den 
promedio, e grupo aki a crece 
cu seis mil hende pa luna du- 
rante e ultimo tres luna. 


Na final di juli, e agencia 
di beneficio UWV a paga 
164.200 beneficio di des- 
empleo, un disminucion di 
3,600, 2.2% menos compara 
cu juni. E cantidad di ben- 


eficio di desempleo normal- 
mente ta disminui den zomer 
debi na mas trabou di tempo- 
rada den sectornan manera 
construccion, hospitalidad y 
agricultura. 


Durante e ultimo dos aña, e 
cantidad di empleado cu un 
contract fiho a crece poco 
poco, pero continuamente, 
segun CBS. Den e di dos 
kwartaal di 2024, tabatin 213 
mil mas empleado cu un con- 
tract fiho compara cu mesun 
kwartaal dos aña prome. Esey 
a subi e porcentahe di traba- 
hadonan cu un relacion lab- 
oral fiho cu nan dunador di 
trabou di 55.3% pa 55.9% 


E aumento mas grandi den 
contract fiho tabata den ad- 
ministracion publico y servi- 
cionan gubernamental. Den 


e sector aki, e cantidad di 
empleado cu contract fiho a 
crece pa 71 mil den dos aña. 
Sinembargo, e porcentahe di 
empleado gubernamental cu 
contract fiho a keda stabiel 
pasobra e cantidad di trabaha- 
donan flexibel tambe a crece. 


Salud tambe tabatin un gran 
aumento den contract fiho 
cu 60 mil. Den e sector aki, 
e porcentahe di trabahadonan 
cu contract fiho tambe a subi 
pasobra e cantidad di hende 
cu ta traha cu un contract 
flexibel a disminui. 


“Den otro sectornan, e dife- 
rencianan den e cantidad di 
relacionnan laboral fiho taba- 
ta relativamente chikito com- 
para cu dos aña pasa,” segun 
CBS a bisa. 


Minister di Asunto Economico ta adverti tocante presion riba e futuro 
prosperidad a pesar di crecemento economico 


(nltimes.nl) - Ta un bon 
noticia cu e economia 
Hulandes a crece den e 
ultimo kwartaal. Sinem- 
bargo, futuro prosperi- 
dad ta bou presion, segun 
minister Dirk Beljaarts 
di Asunto Economico to- 
cante e cifranan cu wordo 
publica diaranson pa CBS 
(Centraal Bureau voor de 
Statistiek). “E ta mustra 
manera cu si aworaki nos 
no mester preocupa pa e 
economia.” 


E minister a resalta cu e 
populacion bieu, falta di per- 


sonal y e espacio riba e red 
di electricidad por stroba e 
crecemento. Segun Beljaarts, 
mas trabou mester wordo 
haci pa hiba e productividad 
dilanti, cual lo ta crucial pa 
entrepreneurs y negoshinan. 
Esey ta nifica: “traha mas cu 
mesun cantidad di hende. E 
productividad laboral a baha 
cu 1.3% den 2023 compara 
cu 2022,” e minister a agrega. 
El a bisa tambe cu e doñonan 
di negoshi no mester wordo 
molestia constantemente cu 
reglanan nobo. 


“Nan mester por conta riba 
un gobierno predecibel cu no 
ta sigui subi impuesto cada 
ora cu tin un buraco den fi- 
nanzas. Mi compromiso, por 


lo tanto, ta pa no laga e carga 
riba negoshinan sigui subi. 
Nos mester aprecia negoshi- 
nan y no hostiga nan pa nan 
bay,” e minister a continua. 


Segun e, e companianan 
mester wordo aprecia mas. 
“Nan ta paga salarionan na 
empleado tur luna y asina ta 
duna seguridad di existencia 
pa hopi hende. Nan tambe 
ta hunga un rol importante 
den sociedad, desde sponsor- 
ing di un club di deporte te 
iluminacion di Pasco den e 
cayanan di compra.” 

Brazil: Lula ta bisa cu Maduro por convoca eleccion nobo 
na Venezuela “si e tin bon tino” 


(AP) — Presidente di 
Brazil, Luiz Inacio Lula 
da Silva a bisa diahuebs 
mainta cu ainda e no ta 
reconoce Nicolas Maduro 
como e ganador di elecci- 
on presidencial luna pasa 
na Venezuela, y cu su con- 
traparti lo por convoca 
un voto nobo “si e tin bon 
tino.” 


“Maduro ainda tin seis luna 
den su termino. E ta e presi- 
dente sin importa e eleccion. 
Si e tin bon tin, e lo yama 
pueblo di Venezuela, hasta 
talbes pa eleccion nobo, crea 
un comite electoral y permiti 
observadornan for di rond 
mundo pa observa,” Lula a 
bisa den un entrevista cu Ra- 
dio T. 


E tambe a bisa cu Maduro 
ainda debe un splicacion na 
Brasileronan y resto di mun- 
do. 
Brazil ta e nacion mas grandi 
di Sur America y ta comparti 
un di e fronteranan terestre 
mas largo cu Venezuela. A 
diferencia di hopi otro nacion 
cu sea a reconoce Maduro of 
Gonzalez como e ganador, 
gobiernonan di Brazil, Co- 
lombia y Mexico a tuma un 
posicion mas neutral door di 
ni rechasa ni acepta ora au- 
toridadnan electoral na Ven- 


ezuela a declara Maduro e 
ganador di eleccion. 


Den un declaracion con- 
hunto, e tres pais a haci un 
yamado pa cuerpo electoral 
Venezolano publica diesmiles 
di acta di conteo di voto, con- 
sidera como e prueba final di 
e resultado. 


Bao Lula, e pais ta un media- 
dor importante, incluyendo 
e Acuerdo di Barbados cu a 
alcansa na october, tempo cu 
administracion di Maduro y 
e oposicion politico a yega na 
un acuerdo riba un eleccion 


nobo cu a duna impulso na 
alivio di sancionnan Meri- 
cano. 
Celso Amorim, consehero 
internacional mas cercano di 
Lula y ex-minister di Rela- 
cion Internacional, a bay 
Caracas na juli pa monitoria 
e eleccion. Papiando na un 
comite di Senado Mericano 
ayera mainta, Amorim a bisa 
cu un eleccion nobo lo mes- 
ter ser verifica den un manera 
solido y robusto. 


Ley Venezolano ta permiti 
pa otro voto na cualkier mo- 
mento cu Conseho Nacional 


Electoral of autoridadnan hu- 
dicial anula un eleccion cu a 
keda considera fraudulento 
of cual su resultado tabata 
imposible pa determina. E 
eleccion nobo mester tuma 
lugar dentro di seis pa 12 luna 
bao e mesun condicionnan 
cu e voto anula y e mesun 
candidatonan mester aparece 
riba e papeleta. 


Lagando logistica, ley y costo 
un banda, un eleccion nobo 
lo ta un apuesta riesgoso pa 
Maduro y su aliadonan, ya cu 
e votacion na juli y e protes- 
tanan subsecuente a mustra 


cu nan a perde sosten rond di 
e pais y ya no por conta cu un 
cadre di sostenedornan firme, 
conoci como “chavistanan”, 
como tambe empleadonan 
publico y otronan kende nan 
negoshi of empleo ta depende 
riba estado pa derota oponen- 
tenan facilmente. 
A pesar cu autoridadnan elec- 
toral a declara Maduro e ga- 
nador di e eleccion altamente 
anticipa, ainda nan mester 
presenta conteonan detaya di 
votacion pa sostene nan de- 
claracion. Oposicion sinem- 
bargo a revela cu nan a colecta 
actanan di votacion di mas di 
80% di e 30mil mashin elec- 
tronico di votacion na e pais, 
mustra cu Maduro a perde pa 
un margen mas cu 2-pa-1. 


Un revision di AP di e ac- 
tanan publica ta indica cu 
Gonzalez a gana significante- 
mente mas voto cu loke gobi- 
erno a bisa. E analisis ta pone 
duda serio riba e declaracion 
oficial cu Maduro a gana. 


AP a procesa casi 24mil potret 
representando e resultadonan 
di 79% di mashin di votacion, 
resultado den tabulacion di 
10.26 miyon voto. E actanan 
procesa tambe a mustra cu 
Gonzalez a ricibi mas voto na 
20,476 recibo compara cu ap- 
enas 3,157 pa Maduro. 


Costa Rica ta aresta 5 oficial di agencia di bienestar acusa di trafica 
mucha pa adopcion 


(AP) — Cinco oficial di 
agencia di bienestar di 
mucha di Costa Rica a 
keda aresta pa cargo cu 
nan tabata involucra den 
trafica mucha migrante 
pa proposito di adopcion, 
segun autoridadnan a bisa 
diaranson. 


Randall Zúñiga (riba potret), 
cabesante di e agencia inves- 


tigativo principal di e pais, e 
Agencia di Investigacion hu- 
dicial, a bisa den un declara- 
cion riba video cu e caso a 
cuminsa na 2022, tempo cu e 
presidente di e agencia di bi- 


enestar di mucha e tempo ey, 
a reporta iregularidadnan den 
adopcionnan na un di e ofi- 
cinanan regional di e agencia. 


E oficialnan aresta tabata 


traha como abogado y traha- 
dor social. 


“E investigacion a determina 
cu e hendenan aki a inclui 
informacion falso den rap- 


portnan cu nan a genera, por 
ehemplo bisando cu un famia 
tabata consumi droga como 
base pa retira e mucha ey for 
di e famia, y pa por hiba e 
mucha na un centro di cui- 
do,” Zúñiga a bisa. 


Unabes cu e muchanan tabata 
den cuido di estado, e acusa- 
donan lo a aplica pa adopta e 
muchanan of pa keda asigna 
como nan voogd temporal, y 
ricibi pago di gobierno. 


Autoridadnan no a bisa cu- 
anto mucha tabata involucra 
di si a ubica nan. Oficialnan 
tampoco a specifica di unda 
e muchanan migrante tabata 
bin. 


Oficina di fiscal pa traficacion 
y contrabanda di migrante a 
bisa cu a solicita pa preveni e 
oficialnan di bandona e pais. 
Autoridadnan di Costa Rica a 
emiti un alerta internacional 
di aresto pa un di seis oficial. 

Yobida y biento di e tormenta Ernesto ta provoca daño na henter Puerto 
Rico 


(ElNuevoDia) – A pesar 
di e cambio di trayecto- 
ria entre diamars ano- 
chi y diaranson marduga 
cu a aleha e wowo for di 
Puerto 
Rico, 
tormenta 
tropical Ernesto a laga 25 
centimeter di yobida den 
sectornan na e mita di e 
pais, locual, agregando 
bientonan cu a supera 60 
miya pa ora, a provoca 
cantidadnan ainda inde- 
termina di derumbenan 
di tera, camindanan cera y 
desbordamento di riunan, 
como tambe centenares di 
miles di consumidornan 
sin servicio di electricid- 
ad. 


Durante su aparicion dilanti 
medionan di comunicacion 
despues di 5or di atardi di- 
aranson, e gobernador Pedro 
Pierluisi a anuncia cu dia- 
huebs lo convoca di manera 
presencial solamente e em- 
pleadonan publico esencial 
y vincula na e respuesta di 
emergencia, como tambe e 
personal di gerencia y tra- 
hadonan di conservacion di 
plantanan fisico na e agenci- 
anan. 


Maestronan y personal no 
docente di e scolnan publi- 
co, mientras tanto, lo cum- 
insa reporta for di diabierna, 


cu bista riba dialuna como e 
prome dia di scol. 


Entre e servicionan cu si ta 
disponibel for di diahuebs, 
tin e busnan di e Autoridad 
Metropolitano di Autobus- 
nan y e Trein Urbano, cu a 
suspende nan operacionnan 
desde diamars anochi, ora cu 
e aviso di tormenta tropical 
a drenta na vigor pa Puerto 
Rico. 


Te cu diaranson atardi, ainda 
tabatin 221 persona refugia 
den 48 shelter habilita pa e 
gobierno. Pierluisi, mientras 
tanto, e precisa cu e pagonan 
di e Programa di Asistencia 
Nutricional pa e beneficiari- 
onan cu mester a ricibi esaki 
diabierna, a wordo adelanta 
cu un dia. 


E secretario interino di e De- 
partamento di Asuntonan di 
Cosumidor, Francisco Gon- 
zalez de la Matta, di su banda 
a confirma cu e prohibicion 
di aumento di prijsnan ta 
keda vigente, aunke su nece- 
sidad lo wordo reevalua den e 
proximo dianan. 


Durante e mesun rueda di 
prensa, e coordinador di Avi- 
sonan di Servicio Nacional 
di Meteorologia na San Juan, 
Ernesto Morales, a subraya 


cu, for di diahuebs, e condi- 
cionnan di tormenta di e ulti- 
mo dia lo wordo substitui pa 
scenarionan di calor extremo, 
situacion cu lo por empeora 
pa motibo di elementonan di 
riesgo manera e falta di servi- 
cio di electricidad y awa. 


Den oranan di mainta di 
diaranson, e presidente di 
Merca, Joe Biden, a emiti un 
declaracion di emergencia cu 
a autorisa e Agencia Federal 
pa e Maneho di Emergencia 


(FEMA) pa cubri gastonan 
determina pa proteha bida y 
propiedad, si e gobierno cen- 
tral of municipionan tin falta 
di e recursonan necesario. 


E decreto ta diferente na un 
declaracion di zona di desas- 
ter mayor, cu lo por wordo 
emiti den e proximo dianan, 
un bes cu e gobernador Pe- 
dro Pierluisi solicita esaki y 
nan provee un calculacion 
di dañonan preliminar, y lo 
permiti activa e programa di 


Asistencia Publico di FEMA, 
incluyendo e categorianan 
corespondiente na recoge- 
mento di bloki. Matanan y 
sushi, y e desaroyo di proyec- 
tonan di mehoracion perma- 
nente. 


Cu e declaracion presiden- 
cial di desaster mayor, na su 
turno, lo duna paso na e pro- 
gramanan di Asistencia Indi- 
vidual den funcion di e da- 
ñonan sufri den e hogarnan. 


Trinidad y Tobago: Companianan di pest control ta reporta aumento den 
fumigacion pa dengue 


(TrinidadExpress) - Com- 
panianan di pest control 
na henter pais ta reporta 
un aumento den ciudada- 
nonan priva cu ta busca 
alivio di sangura na cas 
memey di e temor creci- 
ente pa dengue. Residen- 
tenan na tur parti di pais 
ta fumigando nan casnan, 
na gasto personal, segun 
varios compania di pest 
control a bisa ayera. 


Sinembargo, algun compania 
a reporta cu mientras hende 
ta haya alivio temporal, e 
problema di sangura ta per- 
sisti riba nivel di comunidad. 


A haci yamada tambe pa e Di- 
vision di Insect Vector Con- 
trol (IVCD) di ministerio di 
Salud pa aumenta e ‘fogging’ 
(nebulisacion) pa sangura, cu 
algun pest control reportando 
cu nan no a tene ningun tipo 
di ‘fogging’ den nan districto 
desde cu e preocupacion di 
dengue a cuminsa e aña aki. 


E costo di ‘fogging’ privado ta 
varia, dependiendo di tamaño 
di propiedad y e nivel di in- 
festacion. 


Mayoria di doño di cas cu a 
busca un pest control a gasta 
entre 600 y 1.200 dollar pa 
cada sesion, segun e compa- 
nianan. E proceso normal- 
mente ta envolve un bishita 
na e sitio cu ta inclui un cal- 
culacion di costo y e nivel di 


infestacion. 
A nota cu e fumigacion ta 
ofrece alivio pa un termino 
cortico, normalmente te 48 
ora y ta enfoca solamente riba 
e sangura cu ta presente den e 
propiedad. 


Hende tambe ta opta pa so- 
lucion di termino largo, 
manera dispensador di varios 
repelente cu ta dispensa den 
e aire. 


Na e compania Trinidad Pest 
Control (TPC), cu ta basa na 
Port of Spain, un director a 
bisa cu tin definitivamente 
un aumento den peticion pa 
‘fogging’ di clientenan exis- 
tente y nobo. Yamadanan pa 
alivio ta bin di tur parti di e 
pais, el a bisa. 


Tambe un residente expresa 
su preocupacion cu algun 
area a mira poco te casi nada 
di ‘fogging’ desde cu e tem- 
porada di awa a cuminsa y cu 
tin un aumento den casonan 
di dengue. El cuestiona tam- 
be e recurso cu ta disponibel 
pa e IVCD. 


E director a bisa cu mas ‘fog- 
ging’ aereo y di otro tipo ta 
necesario riba nivel comuni- 
dad, reclamando cu no a haci 
‘fogging’ den su comunidad. 


Un compania Central a indi- 
ca cu hopi hende ta buscando 
‘fogging’ priva, na henter e 
pais. Varios compania ta of- 


rece un rango amplio di so- 
lucion cu ta enfoca riba e san- 
gura durante tur su ciclo di 
bida, cu ta mas costoso. 


A puntra varios compania si 
e aumento den ‘fogging’ lo 
causa resistencia den e pobla- 
cion di sangura. 


Un representante di un com- 
pania, cu a pidi pa no wordo 
nombra, a bisa cu lo ta dificil 
pa bisa na ki ritmo un popu- 
lacion di sangura por bira re- 
sistente, pero e ta kere cu no 
a haci suficiente ‘fogging’ na 
nivel nacional pa esaki ta un 
preocupacion inmediato. 

Assistent di Matthew Perry entre 5 persona acusa den e actor su 
morto 


(AP) - Un fiscal a informa 
cu 5 persona a keda acusa 
en conexion cu Matthew 
Perry su fayecimento for 
di un sobredosis di ketam- 
ina aña pasa, incluyendo e 
actor su assistent y 2 dok- 
ter. 


Abogado Mericano Martin 
Estrada a anuncia e acusa- 
cionnan diahuebs, bisando 
cu e dokternan a duna Perry 
cantidadnan halto di ketami- 
na y te hasta pensa cuanto e 
ex integrante di ‘Friends’ lo ta 
dispuesto pa paga. 


“E acusadonan aki a probecha 
di Mr. Perry su problemanan 
di adiccion pa enrikese nan 
mes. Nan tabata sa cu loke 
nan ta haciendo tabata malo,” 
Estrada a comenta. 


Perry a fayece den october a 
causa di un sobredosis di ket- 
amina y a ricibi varios inyec- 
cion di e medicamento riba 
e dia cu el a fayece for di su 
assistent personal. E assistent, 
Kenneth Iwamasa, ta un di e 
personanan cu a haya Perry 
morto mas adelante den e dia. 


Dos di e persona, incluyendo 
un di e dokternan acusa, a 
keda deteni segun Estrada. 
Dos di e acusadonan, incluy- 
endo Iwamasa, a declara nan 


mes culpabel caba y un tercer 
persona te ainda mester haci 
esaki. Iwamasa su aboga- 
donan no a deolbe mensahe 
pidiendo comentario. 


Entre e personanan deteni ta 
Dr. Salvador Plascencia, ken 
ta acusa cu 7 incidente di dis- 
tribucion di ketamina y tam- 
be dos otro acusacion cu el a 
falsifica recordnan despues di 
Perry su fayecimento. 


E otro persona deteni dia- 
huebs tta Jasveen Sangha, 
ken fiscalnan a describi como 
un dealer di droga conoci 
como “e reina di ketamina.” 
E ketamina cu Sangha a pro- 
vee ta esun cu a causa Perry 
su fayecimento segun autori- 
dadnan. 
Mensahenan na su abogado 


no a keda debolbi. Inten- 
tonan pa pidi comentario na 
Plascencia su oficina medico 
tampoco a mira exito pa mot- 
ibo cu su voicemail tabata yen 
y no a contesta na email. 


Sangha y Plasencia posible- 
mete lo presenta den corte 
diahuebs. 


Segun e recordnan, Plascenc- 
ia su licencia medico ta den 
bon posicion sin record di 
keho, aunke esaki lo caduca 
den october. E fiscal a bisa cu 
e acusadonan a manda otro 
mensahe pronto despues di 
Perry su fayecimento unda 
ta referencia ketamina como 
e causa di su morto. Estrada 
a bisa cu nan a purba tapa 
nan rol den provee Perry su 
ketamina, un medicamento 
poderoso cu hopi biaha ta ser 
usa pa trata dolor cronico y 
depresion. 


Polis di Los Angeles a bisa 
den mei cu nan ta trahando 
cu U.S Drug Enforcement 
Administration y cu servi- 
cio di post di Merca den un 
investigacion tocante dicon 
e homber di 54 aña tabatin 
asina hopi di e medicamento 
den su sistema. 


Iwamasa a haya e actor boca 
abao den su jacuzzi dia 28 di 


october y paramediconan cu 
a ser yama inmediatamente 
a declara su persona morto. 
Su autopsia, publica den de- 
cember, a mira cu e cantidad 
di ketamina den su sanger 
ta den e rango usa pa anes- 
tesia general durante opera- 
cionnan. E medicamento di 
decadanan bieu a mira un au- 
mento den su uso den ananan 
recien como un tratamento 
pa depresion, ansiedad y do- 
lor. Personanan cercano na 
Perry a conta e investigador- 
nan di e coronel cu e tabata 
ricibiendo terpapia di infu- 
sion di ketamina. 


Sinembargo e examinador 
medico a bisa cu Perry su 
ultimo tratamento 1 siman 
y mei prome no ta splica e 
nivelnan di ketamina den su 
sanger. E medicamento tipi- 
camente ta digeri den algun 
ora. Por lo menos dos dokter 
tabata tratando Perry, un fisi- 
cista y un anestesiologo ken 
tabata su dokter principal, 
segun e rapport di e examina- 
dor medico. No tabatin nin- 
gun droga ni nada relaciona 
cu esaki na su cas. 


Ketamina a ser nombra como 
e causa principal pa su morto, 
cual a ser considera un ac- 
cidente sin sospecha di foul 
play, segun e rapport. Hoga- 
mento y otro problemanan 
medico ta factornan cu ta 
contribui, e coronel a bisa. 


Perry tin añanan ta lucha cu e 
adiccion for di tempo cu e ta- 
bata den e elenco di ‘Friends,’ 
ora cu el a bira un di e stre- 
anan mas grandi y popular di 
televsion den su generacion 
como Chandler Bing banda 
di Jennifer Aniston, Courte- 
ney Cox, Lisa Kudrow, Matt 
LeBlanc y David Schwimmer 
pa 10 temporada for di ana 
1994 te cu 2004 na NBC. 


Mortonan di celebridadnan 
relaciona cu droga y otro ca- 
sonan a haci cu autoridadnan 
cuminsa persegui criminal- 
mente e personanan cu ta 
provee esaki. 


Despues cu e rapper Mac 
Miller a fayece a causa di un 
sobredosis di cocaina, al- 
cohol y oxycodone falso cu 
tabatin fentanilo, dos di e 
hombernan cu a provee esaki 
a ser acusa di distribucion di 
e droga. Un a ricibi sentencia 
di mas di 17 aña den prizon 
federal y e otro 10 aña. 


Tambe despues di morto di 
Michael Jackson, ken a fayece 
na aña 2009 a causa di un do- 
sis letal di propofol cu ta pa 
uso durante operacion y otro 
procedura medico y no pa e 
insomnia pa cual el a busk’e, 
su dokter Conrad Murray a 
ser condena di morto invol- 
untario den 2011. Murray ta 
mantene su inocencia. 

Ban Caya: un proyecto comunitario pasando den tur bario 


CEDE ARUBA ta con- 
tento di mira e reaccion 
den e Barionan unda ta 
organisa BAN CAYA den 
e ultimo lunanan. E in- 
teres pa ricibi informa- 
cion, conoce un Centro 
di Bario den nan region y 
sa kico tur por wordo haci 
den nan bario ta algo cu 
ta pone CEDE ARUBA 
sigi traha mas pa yuda 
conecta e comunidad cu 
diferente NGOs y instan- 
cianan deportivo. 


Cada bario, unda ya a or- 
ganisa BAN CAYA, tabata tin 
un diferente tema di celebra- 
cion, esaki ta pone tambe cu e 
team organisatorio di CEDE 
ARUBA ta haci cambionan 
segun e interes di cada bario. 
Expectativa den cada bario 
tabata diferente y e comuni- 
dad den bario a sa di respon- 
de na cada evento, algun mas 
cu otro. Locual si por bisa ta 
cu el a haci un impacto basa 
riba union den bario y rec- 
reacion den aire liber. Tambe 
a duna oportunidadnan pa 
haci un of otro deporte y e 
interes pa conoce mas di nan 
mesun bario. 
Un total di 4 edicion di 
BAN CAYA a wordo or- 
ganista, Noord, Piedra Plat, 
San Nicolas y Dakota. Team 
BAN CAYA awor ta prepa- 
rando pa na fin di september 
organisa un Aquatic edition 
rond di cayanan di Centro di 
Bario Savaneta. Team BAN 
CAYA tin e mesun entusi- 
asmo y lo ta preparando pa 
haci mas actividad durante 
cada evento pa asina publico 
bishitante sinti e diferencia 
den cada BAN CAYA. Si tin 
fundacionnan of instancian- 


an deportivo cu kier participa 
por semper tuma contacto cu 
Centro di Bario Savaneta of 


cu CEDE ARUBA na 582- 
7666. 
Un danki sigur na tur e stake- 


holdernan cu ta yuda carga 
e proyecto aki cu ta IBISA, 
Centronan di Bario, bolun- 


tarionan y tur instancia cu ta 
core hunto cu BAN CAYA 
den e Barionan di Aruba. 

Comite Olimpico Australiano ta aborda critica riba break dancer 
controversial Rachael Gunn 


(AP)—E Comite Olimpi- 
co Australiano a critica un 
peticion online anonimo 
atacando e competidor 
di break dance den e We- 
ganan Olimpico na Paris, 
Rachael Gunn, bisando cu 
e peticion tabata “iritante, 
engañoso y bullying.” 


E weekend siman pasa, e 
deporte di breaking a haci 
su debut Olimpico. Un di e 
imagenan mas memorable 
tabata e presentacion di un 
“b-girl” Australiano conoci 
como Ragun—un profesor 
di 36 aña na Sydney Univer- 
sity—ken a haci un “baile di 
kangaroo” entre otro move- 
cionnan cuestionable durante 
su rutina, y a haya cero punto. 
Despues di esey Gunn a ser 
critica pa su presentacion cu 
parodianan online y hasta 
den programanan di “late 
night” na Merca. Gunn, ken 
ainda no a regresa Australia 
despues di e Weganan, a ricibi 
un apoyo fuerte for di e chef 


de mission di e ekipo Austra- 
liano Anna Meares mientras 
ainda na Paris. Ayera, e comi- 
te a tuma un stap mas leu, re- 
futando varios storia eroneo 
cu el a bisa a aparece online 
desde e presentacion. 
Agente ehecutivo principal 
Matt Carrol a bisa cu e com- 
ite a skirbi na change.org, 
cual a publica un peticion 
criticando Gunn y e comite, 
demandando pa e ser kita in- 


mediatamente. 
Mas cu 40,000 hende a firma 
e peticion bisando cu Gunn a 
“manipula” e procesonan di 
cualificacion Olimpico. Car- 
rol ta bisa cu e peticion “ta- 
bata contene varios falsedad 
diseña pa causa odio contra 
un atleta cu a ser eligi den e 
ekipo Olimpico Australiano 
via un evento di cualificacion 
transparente y independiente 
y proceso di nominacion. 


“E ta desgrasioso cu e false- 
dadnan aki crea pa un perso- 
na anonimo por ser publica di 
e manera aki,” Carroll a bisa. 
“E ta conta como bullying y 
acoso y ta difamatorio. Nos ta 
demandando pa e ser kita for 
di e website inmediatamente. 
Ningun atleta cu a representa 
nan pais durante e Olimpiada 
mester ser trata di e manera 
aki...” 
Critica online e ultimo siman 
aki a inclui sugerencianan 
cu e evento di cualificacion 
Oceania cu a tuma luga na 
Sydney aña pasa october ta- 
bata plania pa faborece Gunn, 
y a cuestiona e husgamento 
cual a permiti Gunn pa cu- 
alifica. 
E comite a bisa ayera cu 
e evento di cualificacion 
Oceania a ser conduci bao 
di e sistema di cualificacion 
Olimpico determina pa e 
cuerpo gobernante interna- 
cional, 
Word 
DanceSport 
Federation (WDSF) y aproba 
pa e Comite Olimpico Inter- 


nacional. 
El a bisa cu e panel di hues 
pa e evento a ser eligi pa e 
WDSF y a consisti di nuebe 
hues internacional. 
Otro comentario riba red so- 
cial tambe a sugeri cu Gunn 
y su casa, otro bailador di 
break dance, Samuel Free, 
tabatin posicionnan dentro di 
e organisacionnan di break- 
dance na Australia. “Rachael 
Gunn no tin ningun posi- 
cion dentro di AUSBreaking 
of DanceSport Australia den 
cualkier capacidad,” e comite 
a bisa ayera. “E simplemente 
ta un atleta cu a competi den 
e evento cualificante den cual 
el a gana.” 
Break dance den e Olimpiada 
por a mira su ultimo corido 
na Paris. E no ta riba e lista 
di competencia pa e proximo 
Weganan Olimpico na Los 
Angeles na 2028, y probable- 
mente no lo aparece na 2032 
na Brisbane, Australia. 


Marco Reus ta uni cu LA Galaxy di MLS 
despues di 12 aña cu Borussia Dortmund 


(AP)—Marco Reus ta bay- 
endo pa Major League 
Soccer (MLS), acordando 
ayera na un contract cu 
LA Galaxy te cu fin di e 
temporada di 2026. 


E mediocampista di 35 aña a 
sali di Borussia Dortmund na 
mei despues di 12 aña cu su 
club di cas. El a ser nombra 
e futbolista di aña di Budens- 
liga na 2012 y 2019. 
Reus tabatin 15 gol y 14 
asistencia den 48 aparencia 
pa Alemania for di 2011 pa 
2012. E tabatin un gol y un 


asistencia den e victoria 2-1 
di Alemania contra Suecia 
den un wega di grupo duran- 
te e Copa Mundial na Rusia 
na 2018. 
El a hinca 170 gol y tabatin 
131 asistencia den 429 wega 
pa Dortmund. 
“Marco Reus ta un hungador 
tremendo cu a logra hopi riba 
e nivelnan mas halto di e de- 
porte,” segun gerente general 
di Galaxy Will Kuntz a bisa. 
“Pa Marco, pa ricibi e titulo 
di futbolista di aña dos biaha, 
pa uni cu Galaxy despues di 
hunga su henter carera na 


Alemania ta un testamento 
na e proyecto cu nos ta sigui 
construi cu e club. 
“Nos ta mira cu anticipacion 
pa e contribucionnan di Mar- 
co na LA Galaxy mientras nos 
ta drenta e ultimo fase critico 
di e temporada di MLS 2024 
y mas aya.” 
LA a adkiri Reus for di Char- 
lotte FC pa 400,000 dollar 
den placa di alocacion gener- 
al. E tabata den discusion pa 
move bay Charlotte prome 
cu el a scoge Galaxy. 


Zandvoort cla pa ricibi alrededor di 305 mil bishitante pa weekend di F1 


(NLTimes) - Municipali- 
dad di Zandvoort na Hu- 
landa a bisa cu nan ta bon 
prepara pa e cienmiles di 
fanatico di careda di auto 
bishitando 
proximo 
si- 
man. E municipalidad ta 
spera alrededor di 305mil 
bishitante total durante 
weekend, cu algun di nan 
den posesion di pase pa 
varipos dia. 


“Zandvoort ta cla,” segun 
wethouder Jan-Japp de Klo- 
et, kende ta responsable pa 
politica relaciona cu Formula 
Uno. 


Durante e siman prome cu 
comienso di Formula 1, e 


pueblo ya ta decora den estilo 
di careda, cu bandera preto 
cu blanco riba caya y pilarnan 
splicando e regla y rutanan 
pa e weekend di careda. Un 
track di karting tambe a ser 


construi riba e boulevard, y 
por mira oraño na hopi ben- 
tana di tienda den sosten di 
piloto Hulandes, Max Ver- 
stappen, kende ta bringando 
pa su di cuatro victoria con- 


secutivo na Zandvoort. 


Maske ta e di cuatro biaha cu 
F1 ta yega Zandvoort, segun 
alcalde David Moolenburgh, 
e trabao no a bira rutina. “Nos 


ta facilita e evento, y hopi ta 
anuncia hopi avansa, pero 
na mes momento, semper 
tin cosnan chikito cu mester 
regla. Por ehemplo, un parti 
di e ruta pa cana ta diferente 
pasobra tin construccion riba 
un di e cayanan. Awo ta bay 
tin un brug na otro lugar.” 


Ta bay tin otro Grand Prix na 
e circuito na Zandvoort na 
2025, pero no ta cla si esaki ta 
bay ta e caso un aña despues. 
E organisacion di Grand Prix 
Hulandes ainda ta den discu- 
sion cu e maneho comercial 
di Formula 1 (FOM). E mu- 
nicipalidad a bisa cu nan ta 
spera cu Zandvoort lo keda 
riba kalender di F1. 

Despues cu fanaticonan 
di Futbol veterano por a 
goza di un vakantie di fut- 
bol, FEDEVETA ta cla pa 
ranca bay y esey ta pasa di- 
asabra awor 17 di augustus 
cu 40plus!! 


E weganan lo ta na Nacional 
y Riverplate y e apertura lo ta 
na Nacional pa 5:30pm di at- 
ardi pa wega di bala cuminsa 
lora! 


E campeonato aki lo ta dedica 
na 3 campeonnan di futbol 
veterano esta: 
35 Plus Henry Tromp di Na- 
cional 
40 Plus Roy Croes di FC 
Barcelona 
Y 50 Plus na Roy Helder 
QEPD cu a duna masha hopi 
mes na nos futbol veterano. 
Bini tur pasobra bar y cushi- 
na di Nacional y Riverplate 
lo tin sopi, pastechi, kroket, 
hamburger y bebida! 


Mauricio Pochettino 
negociando sucesion di 
Gregg Berhalter como coach 
Mericano, segun fuente di 
AP 


(AP) - Mauricio Pochet- 
tino y Federacion Meri- 
cano di Futbol (USFF) ta 
trahando pa yega na un 
acuerdo pa e bira coach di 
team nacional masculino, 
segun un persona famil- 
iar cu e negociacionnan a 
bisa AP. 


Pochettino, ex-coach di Tot- 
tenham, Chelsea y Paris 
Saint-Germain, a bay di 
acuerdo pa tuma over como 
coach pa Merca, pero e acu- 
erdo ainda no ta completo, e 
persona a bisa ayera, papian- 
do di forma anonimo pasobra 
e acuerdo no ta finalisa. 


Pochettino lo bira sucesor di 
Gregg Berhalter menos di 22 
luna prome cu e Merican- 
onan fungi como anfitrion di 
Mundial 2026. 


USFF a nenga di duna co- 
mentario. 


Un Argentino di 52 aña di 
edad, Pochettino lo bira e 
prome coach naci den exteri- 
or pa lidera Merca desde Jur- 
gen Klinsmann di 2011-2016. 
E tabata coach di Espanyol na 
Spaña (2009-12), Southamp- 
ton (2013-14), Tottenham 
(2014-19) y Chelsea (2023- 
24) na Inglatera, y Paris 
Saint-Germain na Francia 
(2021-22), retirando despues 
di gana un titulo di Ligue 1. 


Matt Crocker, sporting di- 
rector di USFF a cargo di e 
buskeda, tabata director di 
academia di Southampton 
tempo cu Pochettino a cum- 
insa na e club ey. 


Merca tin cuatro partido am- 
istoso na caminda, contra 
Canada di 7 di september, 
New Zealand tres dia despu- 
es, Panama dia 12 di october 
y un oponente ainda no de- 
termina dia 15 di october. E 
proximo partidonan compet- 
itivo ta un quart final di dos 
leg den Nations League di 
Concacaf na november. 


Mikey Varas, un assistent di 
Berhalter, lo por keda a car- 
go di e team pa e weganan 
di september, y Pochettino 
lo por tuma over pa e parti- 
donan na october. 


Berhalter a keda contrata dia 


10 di juli, un siman despues 
cu e Mericanonan a keda 
elimina den e prome ronda di 
Copa America. A contrat’e na 
december 2018, a permitie pa 
bay ora su contract a caduca 
despues di un perdida 3-1 
contra Hulanda den segundo 
ronda di Mundial 2022, y a 
contrat’e back na juni 2023 
pa bolbe na september. 


Pochettino lo hereda un pool 
di hungador lidera pa Chris- 
tian Pulisic, Weston McK- 
ennie y Tyler Adams, kende 
a prospera cu clubnan Eu- 
ropeo. Pero porteronan Matt 
Turner y Ethan Horvath y 
centrocampista Gio Reyna 
a fracasa den gana tempo di 
wega cu teamnan di prome 
clase, y Chris Richards - na 
Crystal Palace na Inglatera 
- ta e unico defensa central 
den su 20 añanan di edad 
hungando regularmente cu 
un club Europeo den top di 
e liga. 


Berhalter a minimisa hunga- 
dornan di Major League Soc- 
cer, sin usa ningun durante 
Copa America. Prome cu di- 
rigi e team nacional, Berhal- 
ter tabata coach di Columbus 
den MLS. 


Disciplina riba e cancha ta un 
problema, cu defensa Sergi- 
no Dest ricibiendo dos carchi 
cora den ultimo 13 luna, y 
McKennie y hala Tim Weah 
ricibiendo un cada un. 


Pochettino tabata un defensa 
central cu a hunga pa New- 
ell’s Old Boys na Argentina 
y Espanyol, PSG y Bordeax 
na Europa for di fin di añan- 
an 1980 te 2006. El a haci 
20 apariencia pa Argentina, 
hungando den Copa America 
1999 y Mundial 2002, unda 
su foul di Michael Owen a 
conduci na e tiro di penalty di 
David Beckham den e perdi- 
da 1-0 di Argentina den etapa 
di grupo. 


Despues di retira como hun- 
gador, el a bira un coach den 
sistema di Espanyol, a tuma 
over como coach di prome 
team na 2009, y a yuda e team 
evita relegacion. Pochettino a 
haya retiro na november 2012 
cu e team na ultimo lugar, y 
dos luna despues, club Ingles 
Southampton a contrat’e. 


Campeonato Fedeveta/Setar ta start 
diasabra awor! 
Dedica e aña aki na 3 baluarte di nos futbol veterano! 

Personanan cu ADHD ta usando aplicacionnan di AI pa yuda cu nan 
tareanan; expertonan ta bisa pa purba esaki cu cautela 


(AP) 
- 
Becky 
Litvin- 
tchouk no a pensa cu e lo 
por maneha e montaña di 
tarea necesario pa bira un 
negociante. Tur otro parti 
di su bida ta abrumante a 
causa di ADHD, cual por 
impacta su habilidad di 
concentra. 


Pues el a dicidi di purba AI. 
E aplicacion Claude ta yud’e 
dicidi cua contractnan ta haci 
mas sentido pa su negoshi di 
wipes higienico, GetDirty, 
sin mester lesa nan completa- 
mente. Tambe el a crea plan- 
nan di negoshi pa medio di 
bisa e AI generativo cua su 
metanan ta y pidi esaki cre 
pasonan pa e yega ey. “E ta 
sumamente instrumental. Mi 
probablemente no lo ta unda 
mi ta awe,” el a bisa tocante 
uso di AI pa casi 2 aña caba. 


Expertonan ta bisa cu her- 
mentnan generativo di AI 
por yuda hende cu tin deficit 
di atencion aki y hiperactivi- 
dad, cual ta personanan cu tin 
dificultad cu enfoca, organisa 
y controla impulsonan, com- 
pleta nan tareanan cu mas 
facilidad. Pero tambe nan ta 
adverti tocante e invasion di 
privacidad y posibel depen- 
dencia extremo riba esaki. 


Cua aplicacionnan lo reem- 
plasa tratamento di ADHD? 
Emily Morris, un consehero 
cu ta enfoca riba e pashent- 
nan aki, a bisa cu el a mira 
hermentnan util pa su pash- 
entnan cu ADHD. E ta hasta 
usa nan su mes mirando cu e 
tambe tin ADHD. 
Su clientenan, segun e ta 
conta, tin varios nivel di con- 
fort cu e idea di usa AI. Pero 
pa esnan cu ta fanatico di 
tecnologia, “realmente e por 


yuda hende cu ta pensa ‘esaki 
ta lo nobo cu ta catch mi in- 
teres. Pues mi kier realmente 
explora esaki.” 


Tambe el a bisa cu ta bon 
pa tin cautela. John Mit- 
cell, un profesor asociado na 
Duke University School of 
Medicine a agrega cu aplica- 
cionnan di AI mester por ser 
usa como “un herment den 
un caha” na luga di reemplasa 
tratamentonan 
tradicional 
manera desaroya habilidad di 
organisacion y tuma medica- 
mentonan receta. 


“Si bo ta experiencia prob- 
lema na trabao y AI por salba 
bo bida, eora ta great cu bo 
por keda bibo pero tambe bo 
tin cu siña con pa landa,” el 
a bisa. 


Ki otro e aplicacionnan por 
haci? 
Litvintchouk, un mama di 
4 yiu bibando na New York 
City no a caba mavo y a sali 
for di forsa laboral, tur cos 
cu investigacion ta demostra 
cu ta probabel di sosode na 
personanan cu tin ADHD, 
poniendo nan na un riesgo 
aumenta di instabilidad eco- 
nomico. 


Ademas di yuda cu su ne- 
goshi, e ta usa ChatGPT pa 
yuda cu su compras, otro cos 
cu por ta dificil pa e perso- 
nanan cu ADHD a causa di 
organisacion y e habilidad- 
nan di plan cu ta necesario, 
pa medio di laga ChatGPT 
pensa y prepara recetanan cu 
un lista di compras corespon- 
diente. 
Ora el a comparti su tecnica 
cu otro mama cu tambe tin 
ADHD, el a sinti cu mas 
hende mester sa di esaki, 


pues el a cuminsa crea video 
riba TikTok unda e ta mustra 
varios herment di AI cu e ta 
usa pa maneha su problem- 
anan causa pa ADHD. 


“Na e momento ey mi a sinti 
cu mi mester cuminsa educa 
hende,” el a comparti. 


Hermentnan di AI generativo 
por yuda hende cu ADHD 
kibra tareanan grandi y con- 
verti esaki den tareanan mas 
chikito, cu pasonan hopi mas 
manehabel. Chatbot por of- 
rece conseho specifico y por 
zona manera bo ta papiando 
cu un ser humano. Algun 
aplicacion di AI tambe por 
yuda cu recordatorionan y 
productividad. 


Ingeniero di software Bram 
de Buyrser, a bisa cu el a crea 
Goblin.tools cu su amigo- 
nansimilar den mente. E fun- 
cion mas popular ta e “magic 
to-do,” unda e usuario ta in- 
gresa un tarea y e bot lo crea 
un to-do list. Nan por te has- 


ta haci e tareanan riba e lista 
mas chikito ainda. 


“Mi no ta purbando di crea 
un cura,” el a bisa, “pero algo 
cu ta yuda nan pa dos min- 
uut di e dia cu di otro manera 
nan lo experiencia problema 
cune.” 


Ki tipo di problemanan e 
aplicacion por crea? 
Profesor di Husson Univer- 
sity Russel Fulmer a describi 
e investigacion cu el a mira al- 
rededor di AI y ADHD como 
“inconcluso.” Mientras cu e 
expertonan ta bisa cu nan ta 
mira con inteligencia artifi- 
cial por tin un impacto posi- 
tivo riba e bida di hende cu 
ansiedad y ADHD, Fulmer a 
bisa, posiblemente esaki no 
lo funciona perfectamente 
pa tur hende, manera hende 
di color cu tambe ta sufri di 
ADHD. 


El a senala cu hopi respuesta 
di e chatbotnan ta racista y tin 
preferencia hopi biaha. 


Valese Jones, un publicista y 
fundador di Sincerely Nicole 
Media, a ser diagnostica cu 
ADHD ora e tabata mucha y 
awo ta haci uso di bot pa yuda 
cu lesamento y responde na 


e-mail ademas di lesa plan- 
nan di relacionnan publico. 
Sinembargo su respuestanan 
no semper ta capta ken e ta. 


“Mi ta di parti Sur, pues mi 
ta papia manera nan. Tin per- 
sonalidad na mi tono unda 
bo por ripara di unda mi ta y 
esaki ta a proposito,” Jones, 
ken ta di color scur, a bisa. “E 
no ta tuma e tono di muhe 
cu ta color scur y si bo skirbi 
‘mi ta ‘African American’, e 
ta automaticamente cuminsa 
papia manera ‘Malibu’s Most 
Wanted,’” 


De Buyser ta bisa cu mien- 
tras e ta mira un futuro unda 
e chatbot di AI por funciona 
mas manera un assistent per- 
sonal cu “nunca ta drumi y 
nunca ta cansa,” tambe e por 
tin consecuencia riba bo pri- 
vacidad. 


“Si bo bisa, ‘mi kier un AI cu 
ta dunami informacion per- 
sonal y ta revisa mi kalender’ 
y cu tur esey, bo ta dunando e 
compania grandi ey acceso na 
tur bo email, bo kalender, bo 
corespondencianan personal, 
esencialmente bo secretonan 
mas profundo solamente pa 
e dunabo algo util back,” el a 
adverti. 

A.T.A.: Muchanan local a disfruta di un dia inolvidabel abordo di Carnival 
Celebration 


‘Un Dia Agradabel di Exploracion y Educacion’ 


Un total di 60 mucha local 
a ricibi un experiencia in- 
olvidabel abordo di Car- 
nival Celebration, un cru- 
cero moderno y sofistica 
opera pa Carnival Cruise 
Lines. Un dia hopi special, 
mirando cu pa algun di e 
muchanan lo ta e prome 
biaha cu nan ta subi un 
barco crucero. Un evento 
cu a cuminsa cu palabran- 
an di Sr. Marc Figaroa, 
CEO di Aruba Ports Au- 
thority (APA) deseando 
e muchanan un caluroso 
bon bini. CEO di A.T.A. 
a uni su mes na evento y 
tambe a comparti pensa- 
mentonan cu e muchanan 
y ehecutivonan. 


Despues di e palabranan di 
bon bini, e muchanan a rici- 
bi un recorido di cuater ora 
riba Carnival Celebration pa 
asina explora tur locual cu e 
barco tin pa ofrece. For di e 
plataformanan amplio te na 


diferente actividad- y lugar- 
nan luhoso. Durante merdia, 
e muchanan por a disfruta di 
un gran variedad di cuminda 
delicioso, cu a inclui un treat 
special cu tur mucha tabata 
warda ansiosamente p’e, esta 
e ijscream. 


E actividad abordo di Car- 
nival 
Celebration 
tabata 
parti di e programa “Buki di 
Pret.” Un organisacion bo- 
luntario dedica na organisa 
diferente proyecto anual pa 
nos muchanan local. Cu cada 
aña ta produci un buki yena 
cu 
actividadnan 
dibertido 


y ofertanan special durante 
di vakantie grandi. E meta 
di Buki di Pret ta pa sigura 
cu tur mucha na Aruba por 
atende actividadnan cu ta ac- 
cesibel y agradabel. 


Den colaboracion cu Carni- 
val Cruise Lines, Gobierno 


di Aruba, Aruba Tourism 
Authority (A.T.A.), y Aruba 
Ports Authority (APA), a 
logra pa duna e muchanan un 
dia yena cu experiencianan 
maraviyoso y di descubri- 
mento. Adicionalmente, nos 
ta desea di gradici Pelican Ad- 
ventures cu a yuda na facilita 
transporte pa e muchanan te 
na e barco crucero. 


Un evento cu a trece hopi 
alegria y sonrisa grandi riba 
e caranan di nos muchanan. 
Esaki ta reforsa e compro- 
miso di Aruba Tourism Au- 
thority (A.T.A.), Aruba Ports 
Authority (APA), y Carnival 
Cruise Lines, pa duna bek 
na e comunidad local como 
parti di ‘Corporate Social 
Responsibility’. Sigur, un dia 
yena di aventura, enseñansa, 
alegria, y naturalmente, hopi 
ijscream, cu a laga un marca 
inolvidabel den tur esnan cu 
a participa. 


Katy Perry pa ricibi e Video Vanguard 
Award na e 2024 MTV VMAs 


(AP)—Katy Perry lo ricibi 
e Video Vanguard Award 
na e 2024 MT Video Music 
Award otro luna. E tambe 
lo presenta. 


Recipientenan anterior ta in- 
clui Shakira, Beyonce, Nicki 
Minaj, Madonna, Janet Jack- 
son, Jennifer Lopex, Rihanna 
y Missy Elliot. Perry lo re- 
gresa na e escenario di MTV 
VMA pa prome biaha desde 
2017, ora el a presenta y a an- 
fitriona e evento. 


E cantante di pop a gana cin- 


co premio VMA den henter 
su carera. El a hiba cas su 
prome tres premio na 2011 
pa “video of the year” (“Fire- 
work”), 
“best 
collabora- 
tion and best special effects” 
(ambos pa “E.T.,” featuring 
Kanye West). 


“Katy ta un poder musico y 
un icono di cultura pop,” se- 
gun Bruce Gillmer, agente di 
contenido principal di musica 
na Paramount+ y presidente 
di musica, talento di musica, 
programacion y eventonan 
na Paramount. “Cu su vision 


creativo, el a bira un fenom- 
eno global y a tuma over e 
escenarionan mas grandi na 
mundo.” 


Taylor Swift ta e artista cu 
mas nominacion di VMA e 
aña aki cu 10—ocho pa su 
video musical pa “Fortnight” 
y nominacionnan den e cate- 
gorianan “artist of the year” y 
di “best pop”. Despues di dje 
ta sigui Post Malone, ken tin 
nuebe nominacion. E ta no- 
mina hunto cu Swift ocho bi- 
aha y a gana su di nuebe pa su 
cantica popular “I Had Some 


Help” cu Morgan Wallen. 


E 2024 MTV VMA lo ser 
locuta en bibo dia 11 di sep- 
tember for di UBS Arena na 


Long Island. Votamento lo 
cuminda online otro siman 
diamars den 15 categoria 
neutral y ta caba dia 30 di au- 
gustus. 


Madonna lo celebra su di 66 cumpleaños cu un bishita na e sitio 
arkeologico na Pompeii 


(AP)—Madonna lo cel- 
ebra su di 66 cumpleaños 
cu un tour priva anochi di 
e sitio arkeologico Italia- 
no na Pompeii, oficialnan 
a bisa. 


Prefecto di Napoles Michele 
Di Bari a nenga specula- 
cionnan di media Italiano cu 
a cantante tabata planiando 
un fiesta den e ciudad anti- 
guo, destrui na aña 79 d.C. 
ora Mount Vesuvius a estaya. 
Pero el a confirma cu Ma- 
donna tabata planiando un 


tour priva anochi awe cu ta- 
bata puramente cultural den 
naturalesa. 


“E stima Pompeii, stima e 
parke arkeologico, y no por 
warda pa yega,” el a conta re- 
porteronan diamars. 


Pa varios decada, arkeologi- 
conan ta investigando e ru- 
inanan di Pompeii, regular- 
mente descubriendo cerami- 
canan preserva y, apenas e 
siman aki mes, un set nobo di 
restonan humano. 


Madonna, di ken su famia ta 
bin di e region Abruzzo na 
Italia, ta den e pais pa varios 


dia, supuestamente como un 
bishitante di diseñador Do- 
menico Dolce y Stefano Gab- 


bana. 
Diamars anochi, a grab’e ta 
canando den e resort di Por- 
tofino bisti den preto y car- 
gando un paraplu. Despues el 
a cena cu su dos yiu muhenan 
y su grupo na e Puny Restau- 
rant na Portofino riba e pi- 
azza principal. 


Madonna a termina su “Cel- 
ebration Tour” na mei cu un 
concierto gratis riba Copaca- 
bana na Rio de Janeiro. 


A18 ENTRETENIMENTO 

Artistanan cu ta contra uso di nan canticanan pa Trump; Con e ta 
funciona? 


(AP) - Icononan di pop, 
clasiconan Mericano, ar- 
tistanan Britanico y es- 
tadonan di leyendanan 
fayeci; un gran variedad di 
musico ta den contra di e 
uso di nan canticanan pa 
campañanan di Donald 
Trump. 


Despues cu un video di Ce- 
line Dion ta interpreta su 
hit “My Heart Will Go On” 
a ser televisa na un campaña 
di Trump na Montana fin di 
siman pasa, e respuesta di su 
ekipo tabata lihe. “Den nin- 
gun manera ni circunstancia 
e uso di esaki ta permiti y Ce- 
line Dion no ta promove es- 
aki ni tampoco uso similar,” 
un declaracion publica riba 
rednan social. 


Dion ta uni na un lista lar- 
go di persona cu ta contra 
di Trump usa nan cantica. 
Prome cu e eleccion di aña 
2020, e lista aki tabata inclui 
Bruce springsteen, Rihanna, 
Phil Collins, Pharrell, John 


Fogerty, Neil Young, Eddy 
Grant, Panic! At the Disco, 
R.E.M y Guns N’ Roses. 


Tambe e ta inclui estado di 
celebridadnan cu a fayece 
caba maenra Leonard Cohen, 
Tom Petty y PRince, ademas 
di actonan Ingles manera 


Rolling Stones, Beatles y 
Adele. 


Sinembargo, Trump a ob- 
tene firma di algun celeb- 
ridad maenra Kid Rock y 
Lee Greenwood, conoci pa 
su himno patriotico, “God 
Bless USA.” Tambe a tende 


na Trump su campaña dia- 
huebs na Asheville, North 
Carolina: “Y.M.C.A” di Vil- 
lage People. 


Ken recientemente a revoka e 
uso di nan cantica? 
Desde e eleccion di aña 2020, 
varios artista ta den contra di e 
uso di nan cantica na campa- 
ñanan di Trump. The Smiths 
su “Please, Please, Please Let 
Me Get What I Want” a toca 
na algun evento di Trump, 
incluyendo un campaña na 
Rapid City, september ul- 
timo yden januari di e aña aki 
na New Hampshire. Riba X, 
guitarista di Smiths Johnny 
Marr a skirbi “ahh.. okay... 
nunca mi a pensa cu esaki lo 
a pasa. Considera esaki com- 
pletamente prohibi.” 


Den aña 2022, David Por- 
ter, un di e escritornan tras 
di Sam and Dave’s su “hold 
On, I’m Coming,” a publica 
“Hell to the NO!” despuesdi 
siña cu Trump a usa e can- 
tica na NRA Rally. (Den aña 
2017, mester señala, cu Sam 
Moore di Sam and Dave a 
canta “America the Beautiful” 
na un concierto pa Trump.) 


Dialuna, e yiu di e difunto 
cantante Isaac Hayes, ken su 
tata a skirbi “Hold On, I’m 
Coming.” A anuncia riba 
rednan social cu su persona y 
su famia a menasa di tuma ac- 
cion elgal contra Trump. “134 
caso di violacion di copright 
pa e uso no autorisa di Hold 
On, I’m Coming na campa- 
ñanan for di 2022 pa 2024. 


E artistanan por legalmente 
para e uso di nan cantica den 
campaña politico? 
Si, mas sinembargo, rarabes 
e artistanan tin control com- 
pleto riba unda, ken y con 
nan musica ta ser usa. Or- 


ganisacionnan pa e derecho 
aki cu ta representa mayo- 
ria di cancionnan, ASCAP y 
BMI, ta rekeri e campañanan 
politico obtene licencia cu ta 
permiti e uso di canticanan 
den nan catalogo. 


Esaki ta nifica cu e campaña 
politico no mester haci nego- 
ciacionnan individual pa tur 
cantica cu ser usa. Si un li- 
cencia ser obteni, e artistanan 
por trece dilanti obhecion pa 
su uso y lo kita e cantica for di 
e licencia. 


E problema, claramente, ta cu 
no ta tur campaña ta honra e 
peticionnan aki. 


Algun otro candidato tambe a 
ser prohibi usa cantica di ar- 
tista na campaña politico? 
Siguiendo cu Hold On, I’m 
Coming; Den aña 2008, 
Moore a pidi ex president 
Barack Obama, ken tabata un 
candidato e tempo aki, pa no 
usa e cantica. E no tabata kier 
pa esaki ser considera un pro- 
mocion. Nan a cumpli. 


Despues cu Obama a keda 
elegi, Moore a canta e can- 
tica na Creative Coalition 
su gala di inauguracion con- 
huntamente cu Sting y Elvis 
Costello. 


Con e artistanan ta stop e po- 
liticonan di usa nan cantica? 
Nan por manda cartanan 
unda ta ordena pa stop di usa 
e cantica, di mesun manera 
cu Pharrell Williams a haci 
despues cu su cantica “Hap- 
py” a ser usa na un campaña 
di Trump den 2018. John Fo- 
gerty tambe a haci esaki den 
aña 2020 despues cu Trump 
a usa “Fortunate Son” di su 
banda Creedence Clearwater 
Revival. 


Tiki di nan ta escala na un 
punto unda ta demanda, pero 
esaki no ta imposibel: Neil 
Young a entrega un demanda 
den augustus 2020 a causa di 
e uso di su cantica ‘Rockin in 
the free world’ na un cam- 
paña di Trump. Despues el a 
boluntariamente retira e caso 
“cu prehuicio,” cual ta nifica 
cu esaki no por ser treci di- 
lanti mas. 


Eddy GRant tambe a deman- 
da Trump den september a 
causa di e uso di su cancion 
“Electric Avenue” den un 
campaña di Trump, unda a 
usa e cantica den un video 
anima cu tabata haci bofon di 
e candidato Joe Biden. 

Resultado Sorteo 
Augustus 15 


Cadena Alexander Lottery ta presenta resultado di weganan di suerte 


merdia 



Letter 


0 
0 
0 


0 


0 
00 


0 


0 
0 
0 
0 
0 



8 



3502 


X3 


Proximo Jackpot 


69.000,- 


Sorteo # 


Sorteo # 


x afl 8,00 


x Match 4 


Mega Ball 


Proximo Jackpot 


600.000,- 


x match 4 


Sorteo # 


6923 


Sorteo # 4358 


Sorteo # 1232 


x afl. 500,00 


x afl.15,00 
x afl 50.00 


Capricornio 


X2 


225 


x Jackpot 


Sorteo # 4358 
Sorteo # 


Sorteo # 2414 


6174 


3682 


Sorteo # 4358 


x Jackpot 


x Match 4 
x afl. 12,00 


FP 


www.lottoaruba.com 


resultado : sorteo 15 aug 2024 Merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


1128 
200.000,- 


x Jackpot 
x Match 4+ 


Proximo Jackpot 


3324 


Afl. 900.000,- 




Letter 


0 
0 
0 


0 


0 
3 


118 


0 
0 
0 
0 
0 





9858 


FP 


Proximo Jackpot 


72.000,- 


Sorteo # 6564 


Sorteo # 


x afl 8,00 
x Match 4 


Mega Ball 


Proximo Jackpot 


600.000,- 


x match 4 


Sorteo # 


3157 


Sorteo # 6124 


Sorteo # 1054 


x afl. 500,00 


x afl.15,00 
x afl 50.00 


Sagitario 


FP 


130 


x Jackpot 


Sorteo # 8321 
Sorteo # 


Sorteo # 2070 


9575 


3591 


Sorteo # 7365 


x Jackpot 


x Match 4 
x afl. 12,00 


FP 


www.lottoaruba.com 


resultado : sorteo 15 aug 2024 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


3297 
200.000,- 


x Jackpot 
x Match 4+ 


Proximo Jackpot 


02-04-18-28-29 


8111 


Afl. 900.000,- 


anochi 


diario 
Korsou 
super4 
flamingo 


4834 
2725 
1405 
7358 
9510 
0959 
super5 
9721 
3216 
2373 
83206 
2445 


Hong Kong ta duna bon bini na su prome pandanan gigante naci 
localmente 


(AP)—Hong Kong a duna 
bon bini na e nacemento 
di su prome pandanan 
gigante naci localmente 
ayera, cu nan mama biran- 
do e mama nobo mas bieu 
na mundo den e tipo di re- 
cord aki, segun e parke cu 
ta cria nan a anuncia. 


Ying Ying, e mama, a duna luz 
na e twinnan—un homber y 
un embra—na Ocean Park 
solamente un dia prome cu e 
mes a cumpli 19 aña, e parke 
a bisa den un declaracion. E y 
su partner Le Le ta e segunda 
par di panda duna pa China 
desde e ex-colonia Britanico 
a regresa bao gobernacion 
Chines na 1997. 
Pandanan ta considera como 
e mascota nacional no ofi- 


cial di e pais y e programa di 
prestamo di panda gigante for 
di China cu zoonan den exte- 
rior ta conoci pa basta tempo 
como un herment di e diplo- 
macia di Beijing. 
Ocean Park a bisa den un de- 
claracion cu pandanan gigan- 
te “ta pasa duro pa por repro- 
duci, specialmente mientras 
nan ta bira mas bieu” y em- 
baraso di panda no ta detect- 
able inmediatamente. 
Aunke Ying Ying a cuminsa 
mustra sintomanan incluy- 
endo un perdida den apetit, 
un aumento den necesidad 
pa descansa y cambionan den 
nivelnan hormonal na fin di 
juli, a confirma su embaraso 
apenas diadomingo pasa. Di- 
aranson su ekipo di cuido a 
ripara e sintomanan di parto 


y su likido amniotico kibran- 
do anochi. Despues di cinco 
ora di parto, e dos baby panda 
a nace ayera mainta, e parke 
a bisa. 
“Ambos baby ta actualmente 
hopi fragil y mester tempo pa 
stabilisa, specialmente e baby 
femenino cu tin temperatura 
abao, yoranan zwak y menos 
apetit despues di nacemen- 
to,” e parke a bisa. Bishitan- 
tenan lo mester warda un par 
luna pa nan debut publico. 
Presidente di Ocean Park 
Corp. Paulo Pong a gradici 
e ekipo di cuido local, como 
tambe expertonan for di 
China pa nan partnersip y 
asistencia durante e ultimo 
añanan. “E nacemento ta algo 
unico, specialmente conside- 
rando cu Ying Ying ta e panda 
gigante mas bieu riba record 
pa a duna luz exitosamente 
pa prome biaha,” Pong a bisa. 
Lider na Hong Kong John 
Lee tambe a expresa su grati- 
tud na e gobierno central pa 
e regalo di e pandanan na e 
centro financiero na 2007, 
bisando cu el a mustra e 
cuido di Beijing y apoyo pa e 
ciudad. 
Hong Kong tin su mesun 
sistema hudicial y di gober- 
nacion y China a imple- 
menta un ley di seguridad 
nacional na 2020 cu a ser 


usa pa persigui activistanan 
pro-democracia. Na juli, Lee 
a anuncia cu Hong Kong lo 
ricibi un tercer par di panda 
for di China. E par aki ta an- 
ticipa pa e aña aki. 
E prome par difunto, An An y 
Jia Jia, a yega na 1999. Jia Jia, 
ken a muri cu 38 aña na 2016, 
ta e panda mas bieu na mun- 
do cu a biba den captividad. 
E duracion di bida en averahe 
pa un panda den salvahe ta 18 
pa 20 aña, mientras den cap- 
tividad e ta 30 aña, segun e 
Guinness World Records. 

TA BUSCA 


gold express salon & 
Perfumery 
ta busca 
“Kapster” 
Por yama na 
tel.735 2102 


________________________________218233 


San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Oduber 
Tel. 582 1780 


San Nicolas: 
Seroe Preto 
Tel. 584 4833 


Den un region di Senegal mucha muhenan 
por drenta wrestling solamente te ora cu 
nan casa 


(AP) - Na Mlomp, un 
pueblo na Senegal, dece- 
nas di hoben den t-shirt 
colorido ta practicando 
cu ritmo di Afrobeat di- 
lanti naturalesa. 


E ta un imagen comun na 
Seneal, unda wrestling ta un 
deporte nacional y e atleta- 
nan ta celebra manera celeb- 
ridadnan. E variacion local di 
wrestling, yama laamb den 
Wolof, un di e idiomanan 
nacional, ta parti di e bida di 
e pueblo pa siglonan caba. 
Senegalésnan ta wrestle pa 
entretenimento y pa celebra 
ocasionnan special. E ver- 
sion profesional di e deporte 
ta atrae miles na stadionnan 
y por hiba nan na reconoci- 
mento internacional. 


Sinembargo den mayoria 
parti di e pais, wrestling ta 
keda fuera di limite pa hende 
muhe. 


Tin un solo excepcion. Den 
e region di Casamance, cas 
di e grupo etnico Jola, hen- 
de muhe tradicionalmente 
ta wrestle banda di hende 
homber. Na un sesion di 
training recien na Mlomp, 
mayoria hoben practicando 
tabata femenino. 


“E ta den nos sanger,” coach 
Isabelle Sambou di 43 aña a 
bisa, un ganado di medaya 
Olimpico 2 biaha y campeon 
di wrestling Africano 9 biaha. 
“Den nos pueblo, mucha 
muhe por wrestle. Mi mama 
tabata practica e deporte di 
mesun manera cu mi tanta- 
nan.” 


Sinembargo na momento cu 
e hende muhenan Jola casa, 
nan ta spera di stop di practi- 
ca e deporte y dedica nan mes 
na bida familiar, considera e 
responsabilidad principal di 
hende muhe Senegalés sin 
importa e etnicidad of reli- 
gion. 


Pronostico di tempo 


Tempo: 
Awe tardi y awe nochi: 
parcialmente 
nubia 
y 
generalmente seco 
Den marduga y mañan: 
temporalmente hopi nubia 
cu un awasero breve 


Temperatura 
maximo 
35 
grado Celsius 
Temperatura 
minimo 
28 
grado Celsius 
Indice di calor (heat index) 
den y rond di oranan di 
merdia: 36 pa 42 grado 
Celsius 
Uv index: 12 


Bahada di solo: 7:00pm 
Subida di solo: 6:28am 


Biento: 
Modera for di direccionan 
oost-noordoost 
te 
oost- 
zuidoost; forsa 3 te 4 (12 te 
30 km/ora, 7 te 16 nudo). 
Durante di dia basta fuerte 
te posiblemente fuerte den 
rafaga; forsa 5 te 6 (31 te 50 
km/ora, 17 te 27 nudo) 


Situacion general di tempo: 
Atmosfera 
regional 
ta 


poco seco y esaki lo stroba 
desaroyo di nubianan cu 
por produci awacero. Pa e 
motibo aki no ta spera yobida 
di importancia durante e 
periodo di pronostico aki. 


Condicionnan 
maritimo/ 
estado di lama: 
Na partinan protege di costa: 
keto, 
Rond di 1 pia. 
Na partinan zuid: trankil te 
modera, rond di 2 te 3 pia. 
Na 
partinan 
oost 
te 
noordwest di costa: modera 
cu olanan alrededor di 3 pa 4 
pia localmente e por jega 5 te 
6 pia. 


Aviso/ alerta: 
Un aviso pa temperaturanan 
halto a sigui na vigor. 

“Oh Divino Niño cu no ta desampara ningun hende. 
Cu un ternura grandi Bo ta guia nos pa yega na cas 
di nos Tata pa asina nos por gosa hunto den Su gloria.” 


Nos ta anuncia fayecimento inespera di: 


Miguel A. Tromp 
Miho conosi como “Mingo” 
*29 september 1955 - †13 Augustus 
2024 


Na nomber di su: 
Casa: 
Altagracia Tromp-Adamus 


Unico yiu: 
Milangela Delgado -Tromp y Diego Delgado 


Tata: 
†Ignacio Tromp 


Mama: 
† Maria Tromp-Semeleer 


Rumannan: 
†Dominico Tromp y Yvonne Tromp-Frans y yiunan 
†Juchi Tromp y †Carmen 
† Jossy Tromp 
† Nicasio Tromp y Marianella Tromp-Baez 
† Mario Tromp y † Jacintha Tromp-Ruiz 
Alberta Tromp 
† Eduardo Tromp y Fortunata Tromp-Figaroa y yiunan 
† Regina F. Tromp y yiu 
Martin Tromp 
Bernadetta Tromp y yiunan 


Ex coleganan di Hyatt 


Bon amiganan: Pedro Croes, John Paula 


Sobrino(a)nan: 
Marisol J. Tromp y yiunan 
Lelicia Tromp 
Jamil Tromp y Vanessa Tromp-Guzman y yiunan 
Edward Tromp y Lisette Tromp- Thijzen y yiunan 
Celina Croes-Tromp y Gino Croes y yiunan 
Elaine Tromp y Mariska Kniest 
Rocio Britten- Tromp- Wolter Britten y yiunan 
Chichi Tamayo-Tromp y Uriel Tamayo 
Cesar Tromp y casa y yiunan 
Mario Rudolfo “ Dolfi” y Marcia Tromp-Loopstok y yiunan 
Regina Brete y casa y yiu 
Richelle M. Brete y yiu 
Mary-Ann L. Brete 
Rachelle V.M.Tromp y Igmar Lumenier y yiunan 


Sobre sobrino(a)nan, swa y cuña nan, primo(a)nan, amigo(a) 
nan y demas famia: 
Tromp, Adamus, Delgado, Semeleer, Martinus, Frans, Lopez, 
Jones, Britten, Tamayo, 
Figaroa, Croes, Thijsen, Guzman, Kniest, Lumenier, Ruiz, 
Brete, Farro, Gomes, Frank. 
Un gradicimento na su Dokter Di cas Dr.I. Algera. 


Ta invita pa e acto di despedida lo tuma lugar dia 16 augustus 
2024 na Royal Funeral Home di 7or pa 9or di anochi. 


Famia ta pidi disculpa si den nos momento di tristeza nos por 
a lubida un famia of conoci. 


Lagrima y flornan por seca, su recuerdonan y tur loke el 
a haci y significa pa nos, lo keda graba pa semper den nos 
mente y curason. 
“Cerca Dios mi alma ta na paz, ta di DJ’E mi salbacion ta 
bin” 
Salmo 62:1 


It is with deep sorrow that we announce the passing of: 


Bert Mahtani 
*31-05-1960 - †15-08-2024 


Left to mourn: 
Wife: Yosmary Mahtani-Rivero Rodriguez 
Child: Josabeth Mahtani 
Brother: Lal G. Mahtani 
Nieces: Khanchan & Ryan Sugrin- Mahtani , 
Reshma & Jatin Takur- Mahtani 
Sister-in-laws: Lajvabti T. Mahtani-Vaswanie 
Jolimar Rivero & José Adjunta 
Josmaira Rivero & Gregoria Canizalez 
Joselyn Rivero & José 
Cousins: Dinesh, Krish, Geeta, Bharat, Deepu, 
Madhu, Shyam, Mahesh, Vinod, Naresh, 
Sony, Geeta, Shiela, Asha, Lavin, Kamal, Rani, 
Kamu, Lata, Bhagi, J.T., Sunita, Anita, Lavina. 


Friends: Shamir, Rudy, Margarita, Rutmila, 
Gerald, Joselito, Abiko Missionary Church 
group, Geeta T., Naresh, Nisha, Dilip, 
Marisabel, Kevin, Hemath, Gina, Deepak, 
Victor & Laila, Guizza, Glen, Tequila Group, 
Fr. Juancho, Rey & Toti, Staff of Phoenix, 
Divi Links, Tamarijn, Divi Resorts, Gemani 
Jewelers & grand Imperial staff, staff of Artistic 
Boutique 


Related families: Mahtani, Dialdas, Chatlani, 
Rivero, 
Rodriguez, 
Daryanani, 
Sugrim, 
Tublani, Bambani, Takur, Adjunta, Canizalez, 
Gonzalez, Mirchandani, Advaney, Daswani 


Viewing will take place at Aurora Funeral 
Home, saturday 17th August 2024, from 9am 
to 11am. 


Mi Dios, Mi Señor, Mi Salbador 
Cu Bo amor infinito tenemi den Bo braza 
Ya no tin scuridad 
Unicamente Bo Luz briyando 


It is with deep sorrow that we announce the passing of: 


Mrs. LEONG-LEE, Lin Hing 
a.k.a Apo or Madam of Hop Long 
Laundry & Laundromat 
April 19th, 1922 – August 12th, 2024 


CHILDREN: 
Elisabeth & John Liu 
Paul & Colleen Leong 
Ann & Nolly Oleanna 
Wing Chow & Greta Leong 
Alfred & Luz Maria Leong 
Adriana & Ulrich Ponson 


GRAND CHILDREN: 
Johnny & Jess Liu 


Jaime & Jean Liu 


Jeffrey & Ali Liu 


Jenny & David Mulligan 


Jessy Liu & Simon Swannell 
Michael Leong 


David Leong 


Jason & Tegan Leong 
Ashley & Stacy Kirchner 
Vivian Leong & Clint van Domburg 
Randall & Hanna Leong 
Sue Ann Leong 
Jonathan & Gina Leong 
Jennifer Leong & Ken Wolff 
Uriana Ponson & Jeremy Thijzen 
Ricky Ponson 


GREAT GRAND CHILDREN: 
†Amanda, Alex, Tim, Dylan, Madeleine, Damian, 
Annabel, Brandon, 
Stephanie, Zaydon, Olivia, Susana, Mackenzie, Laura, 
Jaydon and Kaylie. 


Nephew: Tan Zhi Ming and family 


Families: Leong, Liu, Tan, Tang, Kelly, Cuartas, Ponson, 
Gaunt, 
Oleanna, Vrolijk, Wolff, Lanting, De Leça, Croes and 
Thijzen. 


Special thanks to her caregivers Amoe, Rose and 
Sangeeta. Horacio O. hospital afd. B3 
And staff of Amilia Care Services for all the TLC 
received during her short stay there. 


The funeral service will be held on Tuesday August 
20th 2024 from 9:00am till 11:00am at Pray Funeral 
Home and from there to the Catholic Cemetery at 
Zeewijk San Nicolaas. 


OBITUARIO 
A22 


Diabierna 16 augustus 2024 


‘No tene miedo, pasobra Mi ta cu bo, no wak asina spanta, 
pasobra 
Ami ta bo Dios. Mi ta duna bo forsa, yuda bo, sostene bo 
cu mi man victorioso.’ 
Isaias 41:10 
Cu hopi tristeza pero agradecido pa tur locual e la significa 
pa nos, famia ta anuncia fayecimento di nos estimado 
Esposa, Mama, Wela, Suegra, Ruman, Tanta y Amiga stima: 


Sra. Mercedes 
Griselda Thiel- 
Croes 
Mihor conoci como 
“Chichi” 
*29-05-1943 - † 12- 
08-2024 


Na nomber di su 
Esposo: 
Jacobo (Coco) Thiel 
Yiunan: 
Jurraine Thiel y José Wever 
Dody Thiel na Hulanda 


Nietonan: Jahlion, Jydho y Jacksilainne, Joshmar, Joël y Justin. 


Rumannan: 
†Pedro Luis y Olga Croes-Figaroa 
†Susanna y Tuyo Werleman-Croes 
Lourdes Croes 
†Yolanda Croes 
†Frido Croes 
Angel y †Irma Croes-Dirks 
Richard y Sharline Croes-Bareño 
†Eulogia y †Inocencio Croes-Laclé y famia 
†Marina y †Wichi Koolman-Laclé y famia 
†Reineta Laclé y famia 


Subrino y subrina nan: Elizette y †Francis Wernet-Croes y yiunan, 
Elizangela y Theo Farro-Croes y yiunan, Xiomara y Izaira Mansur- 
Werleman y yiunan, Omar y Faridi Werleman-Daou y yiunan, Valery 
Stamper y Anushka Blom y yiunan, Earny (Boy) y Shahayra Stamp- 
er-Tromp y yiunan, Caroline (Carol) Stamper y you, Shadira Croes 
y Isaac De Marchena y yiunan, Moacir Croes y you, Delaney Croes 
y Jered Thodé y yiunan, Christine Croes y Ricardo Peterson y you, 
Andrew Croes y Lisette Pichardo y yiunan, y demas subrinonan: 
Croes, Koolman, Dijkhoff. 
Swa y cuñanan: 
†Hyacintha (Chenta) y Nicolaas Flanegin-Thiel y famia 
†Andres (Dichi) Thiel 
Ignacio (Chem) y †Filomena (Mena) Thiel-Franken y famia 
Maria y †Jacobo (Cobi) Gei-Thiel y famia 


Manera yiu: Mario (Buchi) Henriquez 


Manera nieto(a)nan: Gabrielle, Aymee, Joseph, Christopher, Chris- 
tiaan, Valentino, Alessandro, Kalani, Rayden, Noah, Raine, Adam 
Su primo(a)nan stima: Lucila Croes y you, Anchi Croes y yiunan, 
Franklin Ranes y famia 
Su Ihanan: Marcela (Chelita) Molina-Hoek na Boneiro, Viv- 
ian Dania, Martina Flanegin, Thomas (Tommy) Henriquez, Earny 
(Boy) Stamper 


Bon amigo(a) nan di cas: Ronny Gomez, Angelica Henriquez, Dali- 
lah Boyé, Coco Quant, Sedney (Pacheco) Legito y Walmaira Oduber, 
Yhoely y Hector Fernandez, Richella Angela, Amanda Wever, Rudolf 
(Rudy) Rasmijn, Glenda Tromp, Leo Lopez, Liz Thiel. 


Su bisiña nan hopi aprecia: famia Henriquez, famia Kemp, famia 
Hoek. 


Demas famianan: Thiel, Croes, Rasmijn, Wever, Hoek, Werleman, 
Stamper, Figaroa, Bareño, Violenus, Diaz, Farro, Wernet, Semeleer, 
Mansur, Daou, Tromp, Corvacho Benavides, Ramirez Villamizar, 
Kock, Orman, Quandt, Boyé, De Marchena, Palm, Thode, Laclé, 
Koolman, El Jabakhanji, Erasmus, Flanegin, Gei, Franken, Dirksz, 
Molina, Heykoop, Thomas, Ranes, Rosa. 


Condolencia lo tuma luga na Nieuw-Apostolische Kerk, adres Go- 
letstraat 5-A 
diahuebs 15 di augustus 2024 di 7or pa 9or di anochi. 


Acto di entiero lo tuma luga den seno familiar. 


Nos disculpa si den nos tristesa nos por a lubida algun famia y/of 
conoci. 


Lagrima y flornan por seca, su recuerdonan y tur loke el 
a haci y significa pa nos, lo keda graba pa semper den nos 
mente y curason. 
“Cerca Dios mi alma ta na paz, ta di DJ’E mi salbacion ta 
bin” 
Salmo 62:1 


Cu inmenso tristesa nos ta anuncia fayecimento di nos ser 
stima: 


Sr. Pierre 
Romain 
Desormond 
mihor conoci 
na Haïti como 
“Ton Pepe” 
mihor conoci 
na Aruba como 
“Papa” 
*08-02-1946 - 
†02-08-2024 


Na nomber di: 
Yiunan: Walner, Ronald, Viviane, Stevenson, Tamara, 
Adeline, Andre 
Nieto(a)nan 
Mihor amiga: Delcina Louis mihor conoci como (Gina ) 
Rumannan na USA 
Sobrino(a)nan 
Sua y cuñanan 
Primo(a)nan, amigonan, conocirnan y bisiñanan 
Amistad nan na Seaport Casino y Crystal Casino 
Coleganan di trabow na Hyatt Hotel y Total Cleaning 


Condolencia lo tuma lugar na Aurora Funeral Home 
diabierna 16 di augustus 2024 di 7’or pa 9’or di anochi. 


Entiero lo tuma lugar na Aurora Funeral Home diasabra 17 
di augustus 2024 di 2’or pa 4’or di atardi. Despues lo sali pa 
Santana Central Sabana Basora 


Nos ta lamenta cu despues di entiero nos no ta ricibi bishita 
di condolencia na cas 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Ismael Gomes 
*17-06-1950 - †14-08-2024 


Acto di entiero lo wordo anuncia despues. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Johanna B. Angela 
*08-08-1935 - †14-08-2024 


Acto di entiero lo wordo anuncia 
despues. 


“Dios ta amor... y amor ta Dios, 
maske mi no ta na e mundo aki, tur dia lo mi ta 
banda 
di boso Curazon, mi por stens di loke Señor ta 
hasi” 
Salmo 33 
Cu profundo tristesa na nos curason pero conforme cu 
Dios su boluntad nos ta anuncia fayecimento di nos dushi 
yiu, casa, 


Shouraine D. Curiel-Croes 
cariñosamente yama “ Shouri, Enchita, 
Jelly Bean” 
*18-01-1994 - †13-08-2024 


internacional a23 


Diabierna 16 augustus 2024 
1 morto y 10 herida den un atake di granada pafo di un hotel na 
suroeste Pakistan 


(AP)—Insurgentenan den 
un atake mey anochi a 
tira un granada riba hen- 
de sintando dilanti di un 
hotel den e area intrankil 
sureste na Pakistan y a 
mata al menos un persona 
y a herida 10 mas, segun 
polis y oficialnan di hospi- 
tal a bisa ayera. 


E atake tabata e tercer den 
tres dia na Quetta, e capital 
di e provincia di Baluchistan, 
mientras hende a celebra e 
dia di independencia di e 
pais. E grupo separatista Bal- 
uch Liberation Army (BLA) a 
claim responsabilidad pa tur 


e atakenan, incluyendo esun 
recien, cual a bin algun dia 
despues cu e grupo a adver- 
ti hende pa no celebra e dia 
festivo diaranson, marcando 
augustus 14, 1947, dia di e 
independencia di Pakistan for 
di dominio colinial Britanico. 


Arbab Kamran, un vocero na 
un hospital, a bisa cu e facili- 


dad a ricibi 10 hende herida y 
un morto despues di e atake. 
BLA y otro gruponan sepa- 
ratista chikito ta tras di un in- 
surgencia largo pa e indepen- 
dencia di Baluchistan for di 
e gobierno central na Islam- 
abad. Pakistan ta bisa cu el a 
calma e insurgencia, pero asi- 
na mes violencia a sigui plaga 
e area suroeste di e pais riba 
frontera cu Iran y Afganistan. 


Pakistan a testigua un au- 
mento den atakenan militan- 
te den e ultimo añanan, pre- 
dominantemente den e area 
noroeste Khyber Pakhtunkh- 
wa, unda forsanan di segu- 


China lo limita exportacion di antimonio, 
un mineral usa den productonan 
incluyendo baterianan y armanan 


(AP)—E ministerio di Co- 
mercio di China a anuncia 
ayera cu e lo limita expor- 
tacion di un mineral usa 
den un variedad amplio di 
productonan incluyendo 
bateria- y armanan. 


Controlnan di exportacion lo 
ser usa riba antimonia cum- 
insando for di 15 di septem- 
ber pa proteha e interesnan y 
seguridad di China y cumpli 
su obligacionnan internacio- 
nal no-proliferacion, e min- 
isterio a bisa. Cualkier hende 
deseando pa exporta e miner- 
al den varios forma lo mester 
aplica pa un licencia. 


No tabata inmediatamente 
claro na ki extento e exporta- 
cionnan lo ser blokea, aunke 
e palabra “no-proliferacion” 
ta sugeri cu e por inclui 
usonan relata na arma. Un 
splicacion breve publica pa 
e ministerio di Comercio a 
bisa cu exportacionnan cu ta 
cumpli cu regulacion lo ser 
permiti, pero cu e gobierno 
ta opone cualkier pais usando 
obhetonan for di China “pa 
participa den actividadnan cu 
ta socava e soberania, seguri- 
dad y interest di desaroyo na- 
cional di China.” E no a bisa 
kico e actividadnan ey por ta. 


E controlnan tambe ta subri 
tecnologia y makinaria pa 
smelt y separa, y otro pro- 
ductonan relaciona na loke 
e nota ta yama materialnan 
super-duro. China a impone 
limitacionnan riba exporta- 
cion aña pasa riba gallium y 
germanium, dos metal usa 
den chipnan di computer y 


celnan solar, pa “proteha se- 
guridad nacional.” 


Merca a limita e acceso di 
China pa semiconductornan 
avansa y otro tecnologia riba 
basenan di seguridad. China 
ta un productor grandi di an- 
timonia, y algun legislador 
Mercano a expresa preocupa- 


cion tocante Merca su depen- 
dencia riba China como un 
fuente. E usonan di e mineral 
ta inclui flame retardants, ba- 
teria, night-vision goggles y 
produccion di arma nuclear, 
segun un rapport di 2021 di 
e U.S. International Trade 
Commission. 


Taliban a kita educacion for 
di 1.4 miyon mucha muhe 
Afgano intencionalmente 
via prohibicionnan, segun 
UNESCO 


(AP)—E Taliban a kita 
educacion for di 1.4 mi- 
yon mucha muhe Afgano 
via prohibicionnan, se- 
gun e agencia di ONU a 
bisa ayera. Afganistan ta 
e unico pais na mundo cu 
ta prohibi educacion se- 
cundario of mas halto pa 
hende muhe. 


E Taliban, ken a tuma poder 
na 2021, a prohibi educa- 
cion pa muchanan riba 12 
aña pasobra nan a bisa cu 
nan no ta cumpli cu nan in- 
terpretacion di Sharia, of ley 
Islamico. Nan no a stop es- 
aki pa mucha homber y no a 
mustra ningun señal di tuma 
e stapnan necesario pa habri 
educacion atrobe pa mucha 
muhe y hende muhe. 


UNESCO a bisa cu al menos 
1.4 miyon mucha muhe a ser 
nenga intencionalmente ac- 
ceso pa educacion secundario 
desde cu e Taliban a tuma 
over, cual ta un aumenta di 
300,000 desde su conteo an- 
terior na april 2023, cu mas 
mucha muhe yegando e edad 
limita di 12 tur aña. 


“Si nos agrega e mucha 
muhenan cu ya a kita for di 
scol prome cu a introduci e 
prohibicion, awo tin casi 2.5 
miyon mucha muhe den e 
pais cu a perde nan derecho 
pa educacion, representan- 
do 80 porciento di mucha 
muhenan Afgano,” UNES- 
CO a bisa. 


Acceso pa educacion pri- 
mario tambe a cay desde e 


Taliban a tuma poder na au- 
gustus 2021, cu 1.1 miyon 
menos mucha muhe y mu- 
cha homber atendiendo scol, 
segun data di UNESCO. 
E agencia a adverti cu auto- 
ridadnan a “casi anula” dos 
decada di progreso gradual 
pa educacion na Afganistan. 
“E futuro di henter un gen- 
eracion awo ta den peligro,” 
el a agrega. 


El a bisa cu Afganistan taba- 
tin 5.7 miyon mucha muhe y 
mucha homber den scol pri- 
mario na 2022, compara cu 
6.8 miyon na 2019. E caida 
den entrada den scol tabata e 
resultado di e decision di Tal- 
iban pa prohibi docentenan 
femenino pa duna mucha 
hombernan les, UNESCO 
a bisa, pero por tambe ser 
splica pa un falta di incen- 
tivo mayoral pa manda nan 
yiunan scol den un ambiente 
economico cu ta bira mas y 
mas pisa. 


“UNESCO ta alarma pa e 
consecuencianan dañino di 
e grado masivo di mucha ki- 
tando di scol, cual por resulta 
den un aumento den labor 
infantil y casamento trem- 
pan,” el a bisa. Taliban a cele- 
bra tres aña di regla diaranson 
na Bagram Air Base, pero no 
tabatin mencion di e dificul- 
tadnan den cual e pais ta pasa 
aden, ni promesanan pa yuda 
e poblacion pasando malo. 


Decadanan di conflicto y in- 
stabilidad a laga miyones di 
Afganonan casi den hamber y 
desempleo ta halto. 


ridad a mata shete militante 
ayera den un redada riba nan 
escondite den e districto di 
Kurram, segun e ehercito a 
bisa. 


Den un declaracion, el a bisa 
cu cinco insurgentenan tam- 
be a keda herida den e inter- 
cambio di fuego. 


INTERNACIONAL 
A24 

Nacional di Merca y Rusia sentencia pa 12 aña den prizon pa traicion a 
causa di donacion na Ucrania 


(AP) - Ksenia Khavana, ken 
tin nacionalidad Mericano 
y Ruso, a ser condena dia- 
huebs di traicion den corte 
Ruso y a ser sentencia pa 
12 aña den prizon a causa 
di acusacion cu a surgi 
despues di donacion di 52 
dollar na fundacion cu ta 
yuda Ucrania. 


Khavana, identifica pa auto- 
ridadnan Ruso pa su nomber 
Ksenia Karelina, a ser deteni na 


Yekaterinburg den februari y a 
declara su mes culpabel den un 
huicio cera siman pasa segun 
noticieronan a informa. 


Cu 33 aña di edad y un ex 
bailarina di ballet, Khavana a 
obtene su ciudadania Mericano 
despues di a casa cu un Meri- 
cano y muda pa Los Angeles. 
El a bolbe Rusia pa bishita su 
famia. Aparentemente na mo- 
mento cu el a yega Yekaterin- 
burg den januari a confisca su 


telefon y polis a haya evidencia 
riba esaki di e donacion. Pronto 
despues di su salida plania, el a 
ser deteni pa 15 dia bao acusa- 
cionnan chikito y despues a ser 
acusa di traicion. 


Rusia su servicio di seguridad 
federal a bisa cu el a “activa- 
mente colecta placa den e in- 
teres di un di e organisacionnan 
di Ucrania, cual despues a ser 
usa pa cumpra ekiponan med- 
ico tactico, arma, ekiponan y 


municicion pa e forsanan arma 
di Ucrania.” 
E grupo cu ta boga pa dere- 
chonan The First Department 
a bisa cu e acusacionnan a surgi 
a causa di un donacion di 51.80 
dollar na un fundacion Meri- 
cano. E huicio a tuma luga na 
Yekaterinburg mes. 


Vocero di seguridad nacional 
na Cas Blanco John Kirby a 
bisa cu e condena di Kavana 
ta “un crueldad vengativo.” El 
a bisa cu oficialnan Mericano 
ta trahando riba tin acceso 
consular na Khavana. “Nos ta 
papiando di 50 dollar,” Kirby a 
agrega. “Pa yama esaki traicion 
ta inaceptabel.” 


“El a admiti cu e tin culpa di 


transferi e fondonan, pero no 
a admiti intencion di manda 
placa na organisacionnan unda 
probablemente esaki a ser rici- 
bi,” el a comenta. “E no a asumi 
cu e fondonan cu el a duna lo 
ser usa pa accion anti-Rusia,” 
el a bisa, segun e agencia di 
noticia Interfax. 


Desde cu a manda trupa pa 
Ucrania den februari di 2022, 
Rusia a fuertemente tuma ac- 
cion contra traicion y a aproba 
leynan cu ta criminalisa critica 
di e operacion na Ucrania y 
remarcanan cu ta desacredita 
e ehercito Ruso. Preocupacion 
a aumenta desde e tempo aki 
cu Rusia ta bayendo contra na- 
cionalnan Mericano pa detene 
nan. 


Studiantenan cu a causa retiro di Hasina ta yudando 
lidera Bangladesh; for di caya te ministerionan 


(AP) - Dentro di e siman 
unda a causa retiro di e 
prome minister cu mas a 
sirbi e pais, e studiantenan 
cu a saca Sheikh Hasina 
tabata dirigiendo Dhaka 
su trafico. 


Bisti cu nan vest geel, nan uni- 
versidad su ID tabata colga na 
nan neck, nan tabatin palo den 
man pa dirigi e vehiculonan 
despues cu polis a cuminsa 
welga. Nan a para tur chauf- 


feur, revisando nan licencia y 
zundrando si nan no tabatin 
seatbelt bisti. 


Algun a habri bahul di vehicu- 
lonan cu nan ta considera por 
pertenece na oficialnan di e 
gobierno anterior, buscando 
rikesa contrabanda of horta. 


E studiantenan no solamente 
a dirigi e cayanan. Dos cu a 
lidera e manifestacion contra 
Hasina ta drentando un gobi- 


erno interino unda nan a drenta 
dianan despues cu Hasina a 
retira y huy for di e pais den 
helicopter militar. 


Prome cu Hasina a ser tumba 
pa un movemento di studi- 
ante cu velocidad impactante, 
e tabata ser mira como un di 
e pais su lidernan mas fuerte. 
En total, el a goberna pa mas 
di 20 ana, ganando reciente- 
mente 4 aña mas mientras su 
mando ta birando cada biaha 
mas autocratico. 


E pregunta ta kico ta sigui pa e 
pais cu te ainda ta recuperando 
di e violencia tras su retiro, 
cual a laga centenares morto. 
E studiantenan ta spera cu nan 
por restaura pas y democracia 
y crea un “Bangladesh nobo,” 
Asif Mahmud, un di e lidernan 
di e protesta cu awo ta encarga 
cu Deporte y Hubentud su 
ministerio a comenta. “Nos 
tin un responsabilidad grandi, 
el a bisa. “Nos nunca a pensa 
y nunca tabata nos ambicion, 
pa tin un responsabilidad asina 


grandi na e edad aki.” “Tin pre- 
sion pero tambe tin confiansa,” 
Mahmud di 26 aña a comenta. 


E manifestacionnan lidera pa 
e studiantenan a cuminsa cu 
exigencia pa aboli un sistema 
di quota pa e trabaonan di 
gobierno cu nan ta bisa ta na 
fabor di Hasina su aliadonan 
pero esaki a empeora y bira un 
revolucion contra su persona 
y su gobierno Awami League. 
Chokenan cu autoridadnan y 
e mortonan cu a resulta a causa 
di esaki, a causa mas disgusto 
contra Hasina su mando, y e 
studiantenan a ricibi un ola di 
sosten. 


Sinembargo preocupacion ta 
surgiendo tocante nan falta di 
experiencia politico, e nivel di 
nan ambicion y con hopi e lo 
tuma e gobierno interino pa 
organisa eleccion. Ya caba, e 
ministernan studiante con- 
huntamente cu e manifestan- 
tenan a bisa cu prome cu tin 
cualkier voto, nan kier reforma 
e pais su institucionnan, cual 


nan ta bisa a degrada pa am- 
bos Awami League y su rival, 
Bangladesh Nationalist Party. 


Sinembargo, e expertonan ta 
adverti cu e gobierno interino 
no ta elegi y pa e motibo aki 
no tin e poder pa implementa 
cambionan grandi. E gobierno, 
lidera pa Muhammad Yunus y 
cu a ser scogi pa e studiantenan, 
“mester tene na cuenta cu nan 
responsabilidad principal ta di 
organisa un eleccion,” Zillur 
Rahman, director ehecutivo 
di Center for Governance 
Studies, a comenta. “Nan no 
mester tuma ningun decision 
di politica ainda.” 


